Server: Srbiji potrebno rešenje sa Kosovom za članstvo u EU\nO statusu severnog dela Kosova i predstojećoj odluci Medjunarodnog suda pravde o legalnosti proglašenja nezavisnosti Kosova kolega Branko Mikašinović razgovarao je sa potpredsednikom Američkog instituta za mir, Danielom Serverom.\nServer: “Severni deo Kosova je pod direktnom kontrolom Beograda i ja to ne bih nazvao paralelnim isntitucijama, već srpskim institucijama. To je bio slučaj od kraja rata i tako će ostati ukoliko medjunarodna zajednica ne učini nešto da promeni tu situciju. Lično pozdravljam plan Pitara Fejta, kojim bi se Srbima na severu Kosova dao veliki stepen autonomije, što je na svom mestu.”\nGlas Amerike: Predsednik Srbije Boris Tadić I drugi srpski zvaničnici postojano ističu da Beograd neće nikada priznati nezavisno Kosovo. Da li vidite bilo kakve okolnosti pod kojima bi ta odluka mogla da bude promenjena?\nServer: “Beograd ima pravo da ne prizna Kosovo i niko ga neće naterati da to učini. S druge strane, ne verujem da će Srbija postati članica EU ukoliko ne postigne neko rešenje sa Kosovom, odnosno de fakto priznanje nezavisnosti Kosova. Drugim rečima, Srbija ne može da očekuje da bude članica EU i da zadrži Kosovo - ili jedno ili drugo. Medjutim, EU ne može to da to kaže Beogradu, pošto od 27 zemalja Unije 5 ne priznaju nezavisnost Kosova, ali mislim da će na kraju stav većine preovladati.”\nGlas Amerike: Srbija sada očekuje odluku Medjunarodnog suda pravde o legalnosti proglašenja nezavisnosti Kosova. Ako bi ta odluka išla u prilog Beogradu ili Prištini, kakva bi bila praktična korist od nje?\nServer: “Naravno, odluka Medjunarodnog suda pravde nije obavezujuća već savetodavna. Beograd je zatražio od suda da se izjasni o tom pitanju i stoga mi se čini da bi morao da poštuje tu odluku i postupi u skladu sa njom, bila ona pozitivna ili negativna. S druge strane, Priština nije želela i opirala se upućivanju tog slučaja Medjunarodnom sudu pravde, te stoga Kosovo ima veće pravo da odbije odluku od Beograda. Nadam se da će sud doneti odluku koju će uvažiti i poštovati obe strane. Bilo bi dobro ako bi ova odluka vodila ka rešavanju kosovskog pitanja. Došlo je vreme da Beograd i Priština počnu direktne razgovore bez posrednika, a na bazi jednakosti.”\nGlas Amerike: Da li bi Brisel i Vašington mogli da izvrše još veći pritisak na Beograd da prizna Kosovo?\nServer: “Ne verujem da će iko vršiti bilo kakav pritisak na Beograd, pošto je doneta odluka da se to pitanje ostavi po strani. Kako su 22 zemlje Evropske unije priznale nezavisnost Kosova one neće dozvoliti Srbiji da udje u EU dok se to pitanje ne reši. Naravno, vi biste mogli reči da su dozvolili Kipru da postane članica Unije, ali sada zbog takve odluke žale i takvu grešklu neće ponoviti. Dakle, Sribja mora da reši to pitanje pre učlanjenja u EU.”\nGlas Amerike: Da li bi pitanje Kosova moglo da postane kamen spoticanja u odnosma SAD sa Rusijom, pa i nekim zemaljama EU?\nServer: “Pod pretpostavkom da će Rusija uvek podržavati Srbiju, mislim da bi to onda mogao da popstane problem u odnosima Vašingtona i Moskve. Medjutim, ne verujem da će to biti slučaj pošto Rusija ima svoje probleme sa EU i SAD, i pošto imate daleko aktuelnija bilateralna i medjunarodna pitanja. Mislim da je stvar nezavisnosti Kosova pitanje koje se uglavnom tiče Beograda i Prištine i koje oni sami treba da reše.”


CRNA GORA 65 U SVIJETU PO EKONOMSKIM SLOBODAMA\nCrna Gora je na listi globalnih ekonomskih sloboda američke Heritage Foundation, zauzela 65. mjesto od 178 rangiranih zemalja, sa 64,9 bodova, što je 0,2 poena više nego prošle godine.\nCrna Gora se i ove godine našla u zoni umjereno slobodnih zemalja, sa značajnim napretkom u fiskalnoj i slobodi trgovanja, dok se zabrinutosti ogledaju u upravljanju državnom potrošnjom i korupciji.\n"Strukturne reforme i sve energičniji privatni sektor olakšali su tranziciju Crne Gore do slobodno tržišne ekonomije. Otvorenost globalnoj trgovini, konkurentnost niske poreske stope i razvoj regulatornog sistema podstakli su dinamičniju ekonomsku ekspanziju", navodi se u izvještaju.\nVlada je, kako se dodaje, nastavila sa reformama u cilju suzbijanja hronično visokog nivoa potrošnje i poboljšanja efikasnost javnog sektora, ali je napredak bio spor. Uprkos relativno dobro održavanoj vladavini prava, tempo zakonodavne i reforme pravosuđa bio je spor, i korupcija se i dalje doživljava kao značajan problem.\n"Crna Gora je ostvarila rezultat koji je 0,2 poena bolji nego u prošloj godini, sa napretkom u tri od deset ekonomskih sloboda", rekli su iz Heritage Foundation.\nCrna Gora je ostvarila napredak u oblasti monetarne i poslovne slobode, kao i upravljanju državnom potrošnjom.\nLošiji rezultat je ostvarila u oblasti fiskalne, biznis i slobode od korupcije, kao i slobode rada, dok je isti rezultat kao prošle godine zabilježila u oblasti imovinskih prava, finansijske i slobode trgovanja.\nCrnogorska ekonomija se u prošlogodišnjem izvještaju našla na 66. mjestu od 178 zemalja, sa 64,7 bodova.\nPrema ovogodišnjem izvještaju, Crna Gora zauzima 31. mjesto od 43 zemlje evropskog regiona i njen ukupan rezultat je bolji od svjetskog prosjeka.\nKorupcija je, prema izvještaju Heritage Foundation, ozbiljan problem u Crnoj Gori. Uticaj i kršenje postupaka su široko rasprostranjeni u ključnim oblastima kao što su zdravstvo i javne nabavke.\nUkupno poresko opterećenje iznosi 26 odsto ukupnog domaćeg prihoda. Vladina potrošnja iznosi 44,8 odsto ukupne domaće proizvodnje. Budžetski bilans je bio negativan, a javni dug je porastao na preko 50 odsto bruto domaćeg proizvoda BDP.\nProsječna carinska stopa je 2,6 odsto. Mnoga preduzeća u državnom vlasništvu su privatizovana. Ne postoji opšti skrining stranih investicija, ali slabi pravosudni sistem obeshrabruje investitore.\n"Finansijski sektor je postepeno postao konkurentniji i diverzifikovan, ali su nekvalitetni krediti ostali problem. Zakon o sporazumnom finansijskom restrukturiranju dugova prema finansijskim institucijama ("Sl. list CG", br. 20/2015) je usvojen, ali ostaje da se vidi njegova efikasnost", dodaje se u izvještaju.\nOd zemalja regije Makedonija je plasirana na 47. mjestu, Albanija je 59, Srbija 77, Slovenija 90, Hrvatska na 103. mjestu, a Bosna i Heregovina BiH 108.\nEkonomski najslobodnija zemlja u svijetu i ove godine je Hongkong sa 88,6 poena, a slijede Singapur sa 87,8, Novi Zeland sa 81,6, Švajcarska sa 81 poenom i Australija sa 80,3 boda.\nSamo prvih pet svrstano je u kategoriju ekonomski slobodnih koje imaju preko 80 poena.\nPosljednje mjesto na listi, sa svega jednim poenom, zauzima Sjeverna Koreja.


NSZ Archives - PPmedia\nNova Varoš – Predsednik opštine Nova Varoš, Radosav Vasiljević i direktorka Nacionalne službe za zapošljavanje Filijale Prijepolje, Rafeta Hajdarević, uručili su ugovore licima na stručnoj praksi koju finansira grad podno Zlatara. Za ovu namenu iz lokalne kase opredeljeno je 3,5 miliona dinara. Trinaest praktikanata će svoju stručnu praksu obavljati u Opštinskoj upravi, Domu zdravlja, Zavičajnom […]\nadminpp033 Нема коментара 19 октобра, 2021 7:23 pm\nPrijepolje/Priboj/Nova Varoš – Nacionalna služba za zapošljavanje raspisala je danas Javni poziv za realizaciju programa podsticanja zapošljavanja mladih “Moja prva plata” u ovoj godini. Kako je precizirano, realizacija će se sprovoditi kroz četiri faze, a prva faza realizacije programa namenjena je isključivo poslodavcima. Oni se od danas do 20. septembra mogu prijaviti na sajtu www.mojaprvaplata.gov.rs, […]\nadminpp033 Нема коментара 20 августа, 2021 11:24 am\nPrijepolje/Priboj/Nova Varoš – Nacionalna služba za zapošljavanje organizuje prvi Virtuelni sajam zapošljavanja, koji će se održati u četvrtak, 20. maja 2021. godine, u periodu od 10 do 16 časova. Na sajmu je obezbeđeno učešće 70 kompanija koje traže nove zaposlene, a 7.500 registrovanih učesnika (tražilaca posla) imaće priliku da razgovara sa poslodavcima. Svi kandidati koji […]\nadminpp033 Нема коментара 10 маја, 2021 5:05 pm\nNacionalna služba za zapošljavanje obaveštava nezaposlene i poslodavce koji su korisnici Programa podsticanja zapošljavanja mladih „Moja prva plata“, da je za lica uključena u ovaj program počela isplata novčane naknade za mesec april. S obzirom na to da izveštaj poslodavca o prisutnosti na radnom mestu nezaposlenog lica angažovanog po ovom programu predstavlja osnovu za isplatu […]\nadminpp033 Нема коментара 7 маја, 2021 6:42 am


Vlada Republike Srpske utvrdila je Prijedlog zakona o izmjenama i dopunama Zakona o predškolskom vaspitanju i obrazovanju.\nIzmjenama je definisano organizovanje resursnih centara za inkluzivno vaspitanje i obrazovanje radi pomoći predškolskim ustanovama u radu sa djecom sa smetnjama u razvoju. Budući da mnoge predškolske ustanove nemaju zaposlene stručne saradnike defektologe, logopede i druge, resursni centri bi vršili procjene i predlagali ustanovi prilagođene planove i programe za svako dijete koji bi sadržavali i konkretne mjere i aktivnosti za rad sa svakim djetetom, vršili savjetodavni rad sa roditeljima, vršili obuke za vaspitno-obrazovne radnike u predškolskim ustanovama i drugo. Izmjenama su takođe propisane mjere besplatnog pohađanja predškolske ustanove za djecu bez roditeljskog staranja i za djecu sa smetnjama u razvoju.\nVlada Republike Srpske utvrdila je Prijedlog zakona o izmjenama i dopunama Zakona o osnovnom vaspitanju i obrazovanju.\nIzmjenama zakona stvoren je pravni osnov za donošenje Pravilnika o standardima kvaliteta udžbenika u Republici Srpskoj, kao i Pravilnika o standardima rada pedagoga, psihologa, socijalnog radnika i defektologa u vaspitno-obrazovnim ustanovama Srpske. Primarna svrha standarda je da doprinesu unapređenju vaspitno-obrazovnog procesa kroz unapređenje kvaliteta rada svih zaposlenih u stručnim službama te istovremeno da se naglasi značaj rada stručne službe, te njihov doprinos u radu sa djecom. Za učenike koji iskazuju posebna interesovanja predviđeno je da se organizuje fakultativna nastava.\nVlada Republike Srpske utvrdila je Prijedlog zakona o izmjenama i dopunama Zakona o srednjem obrazovanju i vaspitanju.\nIzmjenama je predviđeno da se praktična nastava realizuje kod poslodavca najviše u obimu od 25 odsto od ukupnog obima časova praktične nastave, kao i da se za učenike sa smetnjama u razvoju obezbjeđuje prilagođavanje radnog mjesta u odnosu na njegove mogućnosti i vrstu invaliditeta u okviru praktične nastave. S ciljem povezivanja obrazovanja sa tržištem rada propisano je uspostavljanje institucionalne saradnje Ministarstva, Republičkog pedagoškog zavoda i Privredne komore radi provođenja dualnog obrazovanja, kao i ovlaštenje Privrednoj komori za provjeru ispunjenosti uslova za izvođenje praktične nastave kod poslodavca, te uvođenje mentora kao lica kojeg određuje poslodavac koji realizuje praktičnu nastavu.\nVlada Republike Srpske usvojila je Srateški plan za saradnju sa dijasporom, te zadužila Ministarstvo za evropske integracije i međunarodnu saradnju da, u saradnji sa nadležnim institucijama, izradi Akcioni plan za realizaciju Strateškog plana za saradnju sa dijasporom za period 2020–2024. godina u roku od 90 dana od dana donošenja ovog zaključka i da ga dostavi Vladi na usvajanje. Osnovni razlog za donošenje Strateškog plana jeste da se na sistemski način kreira politika prema dijaspori s ciljem jačanja saradnje i produbljivanje veza između Republike Srpske i Srba u inostranstvu, te promocije i očuvanja srpskog nacionalnog identiteta u dijaspori. Dokument je u svojoj osnovi fokusiran na unapređivanje i razvijanje odnosa sa dijasporom koje treba da se odvija na institucionalan način, uz uključivanje svih relevatnih aktera, a definisani su strateški i operativni ciljevi koji će biti operacionalizovani kroz akcione planove. Dalje, razlozi za donošenje ovog strateškog plana proističu i iz prepoznate potrebe za unapređivanjem postojećih i kreiranjem novih oblika saradnje sa dijasporom kroz institucionalne okvire Republike Srpske. Do ovakvih zaključaka smo došli nakon uspješno održanih Foruma dijaspore 2018. i 2019. godine, na kojima je iskazana potreba za pravnim uređenjem, kao i definisanjem strateških pravaca ove saradnje.\nVlada Republike Srpske donijela je Odluku o prihvatanju donatorskih sredstava Investicionog fonda za Zapadni Balkan (WBIF) u iznosu od 6.800.000,00 evra za finansiranje projekta izgradnje prekograničnog mosta u Gradišci.


Akcija za osobe oštećenog vida osim u gradovima u Srbiji organizovana i u Budvi | NVOinfo\n04. June 2018 Posted by UMHCG\nYou are here: Naslovna / Akcija za osobe oštećenog vida osim u gradovima u Srbiji organizovana i u Budvi\n“Potpuno je drugačije kada, nekom ko ima oštećenje vida, i koristi bijeli štap, asistirate prilikom šetnje i ukazujete na svaku prepreku, a naročito kada sami stavite povez preko očiju i krećete se samostalno ili uz pomoć asistenta u odnosu na situaciju kada vam o preprekama osoba s oštećenjem vida govore ili sve to posmatrate sa strane. Ivičnjaci, rupe, izbočine, parkirana auta i ona koja prolaze, grane drveća u visini čovjeka…sve to potpuno mijenja perspektivu i, nažalost, postaje prepreka onima koji imaju oštećenje vida. S druge strane, to je jedino što mijenja perspektivu jer kada razgovarate s osobama s invaliditetom, shvatite da i oni imaju iste one svakodnevne “situacije” na poslovima, fakultetima, u prodavanici i sl. ” – poručili su iz Rotarakt kluba Budva, nakon akcije koja je na njihovu inicijativu organizovana s članovima Udruženja mladih sa hendikepom Crne Gore.\nSimulacija je organizovana u nedjelju 3. juna, a pored građana Budve ispratili su je i turisti. U okviru šetnje, u tri različite rute s istom adresom početka i završetka, rotaraktovci su imali dva zadatka: da asistiraju osobama sa oštećenjem vida u šetnji budvanskim šetalištem, odnosno da s povezom preko očiju, koristeći i sami bijeli štap, prošetaju istom rutom. U toku šetnje rotaraktovci su imali priliku čuti o tehnici pravilnog korišćenja bijelog štapa, načinu prepoznavanja i savladavanja prepreka, i važnosti samostalnog kretanja osoba oštećenog vida.


Press Online :: Life style :: JELENA JANKOVIĆ POSTALA ZAŠTITNO LICE "MONE"\n28. 12. 2006. - Autor: B. P.\nJELENA JANKOVIĆ POSTALA ZAŠTITNO LICE "MONE"\nJelena Janković, naša najbolje plasirana teniserka, 12. igračica na svetu, postala je zaštitno lice "Mone" za 2007. godinu. Prvi model ove modne kuće Jelena je ponela na nedavno održanom Sajmu mode, kada je nosila model Olje Ivanjicki u okviru revije "Tesla".\nJelena u „Moninoj“ kreaciji\nInače, Jankovićeva se nedavno slikala i za nemački časopis "Džoj", i za tu priliku prvi put je obukla "Monine" modele koji su specijalno rađeni za nju: beli kožni kačket sa cirkonima i belu kožnu tenisku suknjicu, takođe ukrašenu cirkonima. Jedan set fotografija Jelena je napravila i u večernjoj haljini, koja je namenjena za defile najboljih teniserki nazvan "Crveni tepih", a koji se održava pre početka gren-slem turnira Australija open u januaru.\n- Odabrali smo Jelenu jer je izuzetna teniserka, a i lepa devojka, tako da će naši modeli preko nje dospeti u svet. Njena slika će biti na svim našim reklamnim materijalima, a u obavezi je da na takmičenjima nosi belu torbicu specijalno kreiranu za nju sa znakom "Mone"- objasnila je Nada Momirović, vlasnica ove naše najstarije privatne modne kuće.


VUK STANIĆ: Ovo je veliki opozicionar i preletač veteran koji je obezbedio većinu SNS i SPS u Skupštini grada Beograda - Naša Borba\nVUK STANIĆ: Ovo je veliki opozicionar i preletač veteran koji je obezbedio većinu SNS i SPS u Skupštini grada Beograda\nOsim da je navodni ratni veteran, odnosno da voli da sluša Riblju čorbu, Partibrejkerse i Pekinšku patku, kao i da je preletač koji pomogao Srpskoj naprednoj stranci da formira većinu u Skupštini grada Beograda, teško je „online“ pronaći više informacija o današnjoj „ličnosti dana“ Vuku Staniću, piše Danas.\nPrema saznanju Nova.rs, Stanić je bio i novinar „Kurira“ u vreme kad je taj list vodio Raja Rodić, a bio je zadužen za ekonomske teme.\nČekalo se do danas, ko će iz nacionalističke, neki bi rekli i klerofašističke desnice da pređe iz navodne opozicije u vlast i tako olakša Srpskoj naprednoj stranci i Socijalističkoj partiji Srbije da formiraju većinu u Beogradu.\nS obzirom na takva očekivanja, došlo se do „kompromisa“, našlo se, izgleda, „žrtveno jagnje“, kako ne bi „ispalo“ toliko očigledno da „desnica“ radi za Aleksandra Vučića i njegov SNS, te ga je matična stranka isključila iz članstva, piše Danas.\nMože se pretpostaviti zbog održavanja lažnog opozicionog potencijala u odnosu na režim Aleksandra Vučića.\nVuk Stanić, bivši POKS, rekao je danas, kada je digao ruku za naprednjake i socijaliste, uprkos glasovima koje je „osvojio“ na gradski izborima, kao opozicioni predstavnik, sledeće: „ Što se tiče SPS-a, vi ste se u ratovima 90-ih pokazali kao patriotska stranka, niste priznali Kosovo i svaka čast na tome, ali ukinuli ste subvencije za ratne veterane i to vam zameram. Pogledajte moju radnu knjižicu, nemam pet godina radnog staža, zato što radimo za privatnike“.\nOn je sa govornice poslao i poruku većini koju čine SNS i SPS, a čiji kandidat za predsednika Skupštine je Nikola Nikodijević: „Nemam problem da vas podržim, ali ću imati problem ako me zaboravite.“\nZvuči kao zlokobna, iako otrcana, fraza iz filma – ako me se sete na dan bezbednosti…\nSudeći po njegovom Jutjub profilu, bio je redovan na skupovima Srpske napredne stranke odavno, pogotovo na onim usmerenim i sa ciljem satanizovanja opozicije, odnosno predstavnika bivše vlasti.\nZalaganja mu se kreću unutar zahteva da ratni veterani dobiju što veća prava, ali unutar jednog trulog i otrovnog nacionalističkog diskursa, koji glorifikuje ratno zločinstvo pojedinaca koji su u ime Srbije, u ime naše zemlje, počinili najgora zločinstva i genocid.\nDakle, izvesno je da, stoga, ne govori u ime obespravljenog „malog čoveka“ uvučenog brutalnom ratnohuškačkom propagandom nekolicine zlikovaca u ratne vihore i nepočinstva, nego u ime istih tih zlikovaca koji su naneli najviše zla sopstvenim građanima.\nPrethodni tekstUkrajinci tvrde da su eliminisali 32.150 ruskih vojnika\nSledeći tekstBOGOLJUB KARIĆ: Srbija je jedino slobodno ostrvo u Evropi


Sala Doma kulture biće savremena i moderna\nU okviru projekta „Grad u fokusu“, za koji je opštinska uprava aplicirala u aprilu i u izuzetno velikoj konkurenciji i pobedila, novobečejskom Domu kulture za uređenje prizemne sale pripada 22 miliona dinara.\nNovica Blažin, direktor Doma kulture opštine Novi Bečej naglašava da je ideja da se napravi jedan savremen i moderan prostor na preko 300 kvadratnih metara.\n- Jedan deo je predviđen za stalnu postavku galerije koja će se u saradnji sa Muzejom Vojvodine realizovati u određeno vreme, dok će drugi deo biti namenjen za one sadržaje koji se i inače odigravaju u Domu kulture, a to su seminari, sastanci i predavanja. Taj drugi deo sale će biti opremljen svom audio-video tehničkom opremom neophodnom za ove namene. Mala sala u kojoj se svojevremeno igrao bilijar će biti arhivski deo i tu će biti prostor za “građu” Doma kulture, a već sad ima naznaka da ćemo od pojedinih sugrađana dobiti na poklon razne istorijske kolekcije lokalnog karaktera koje će ovde biti pohranjene i čuvane - rekao je Blažin.\nOvo je izuzetno zahtevan građevinski poduhvat, pošto je prostorija veoma niska, minimalno održavana poslednjih godina, a maksimalno trošena i totalno dotrajala.\n- Do kraja godine nas očekuje završetak projektno-tehničke dokumentacije. Jeste da mi imamo idejno rešenje, ali sada je to potrebno uraditi detaljno sa svim neophodnim dozvolama i tek nakon toga počinjemo sa raspisivanjem javne nabavke za građevinski deo, zatim za opremu, vitrine, moderne reflektore, projektore, led panele, jednom rečju - maksimalno savremena digitalizacija prostora - objasnio je direktor Blažin, te dodao da je novac već na računu lokalne samouprave.\n- Što se finansijskog dela tiče, od 22 miliona dinara, 15 miliona dinara je namenjeno za saniranje i adaptaciju ovog prostora, počev od zamene stolarije, sanitarnog čvora, pločica. Novac je obezbeđen, sledi realizacija uz odgovorno trošenje sredstava, koja naravno moramo opravdati. Predstavnici Ministarstva će propratiti svaku projektom predviđenu aktivnost i radove. Za realizaciju projekta imamo celu 2017. godinu kada će i radovi biti završeni - zaključio je za portal Webinfo Novica Blažin.\nPrema idejnim planovima, budući prostor će pružati informacije o lokalnoj kulturi i istoriji, o arheološkom lokalitetu Borđoš, ali i o bilo kojim drugim kulturnim sadržajima na prostoru opštine, dok će sama zgrada Doma kulture na svojevrstan način pozivati sve da posete Araču ili Slano Kopovo. Ovo će takođe biti prava mogućnost da se zajedno sa hotelom „Tiski Cvet“ izađe na tržište i da se ostvari neka potencijalna saradnja u vidu kongresnog turizma.


Web Design | Bavaria hosting\nČime god da se bavite – bez obzira na oblast poslovanja i veličinu prihoda, način na koji se predstavljate na internetu je vaš najvažniji prozor ka javnosti. Preko vaše internet prezentacije ljudi dobijaju prve informacije o vama i ona je od izuzetnog značaja za vas.\nBavaria hosting vam nudi izradu savremenih sajtova modernog dizajna, koji prate internet trendove, kao i usluge naprednog hostinga.\nSvaki od ponuđenih paketa podrazumeva:\nInstalaciju poslednje verzije WordPress CMS-a\nIzradu kompletnog vizuelnog rešenja za web prezentaciju\nIzradu web sajta sa svim uobičajenim pratećim elementima (tekst, slike, galerije, slajderi, kontakt forme)\nIntegraciju sa socijalnim mrežama (facebook like box, social share buttons)\nIntegraciju Google Analytic koda (za praćenje posećenosti)\nObuku za korišćenje i osnovnu administraciju sajta\nPored Simple paketa , Advanced i Web Shop paketi nude širi izbor opcija koje možete pogledati na njihovim detaljnijim stranama.\nAdministriranje je jednostavno i potpuno prilagođeno potrebama korisnika. Nadogradnja je jednostavna i omogućava vam da pratite razvoj interneta.\nU svakom od ponuđenih paketa imate mogućnost gratis korišćenja XS VPS servera od 3 do 6 meseci.\nUkoliko Vaše potrebe prevazilaze pakete iz naše ponude, kontaktirajte nas i zajedno ćemo doći do rešenja potpuno prilagođeno specifičnostima vaših zahteva.\nVaše internet prisustvo i iskustvo učinićemo nezaboravnim.\nWordPress je najsavremenija platforma za izradu web sajtova, usredsređena na estetiku, web standarde i korisnost. Primenjiva je na sve – od sajtova za mala i velika preduzeća bez obzira na oblast poslovanja, sajtova za ličnu prezentaciju, portfolia i blogova do komplikovanih web portala i web prodavnica.\nWordPress je istovremeno besplatan i od neprocenjive vrednosti – kako kažu na zvaničnoj WordPress stranici na srpskom jeziku. WordPress je dostupan na srpskom jeziku, sa ćiriličnim i latiničnim pismom paralelno.\nMnoštvo besplatnih i premium rešenja na kojima radi WP zajednica i stalno unapređivanje omogućava vam da vrlo lako i bez mnogo ulaganja idete u korak sa razvojemtehnologije i interneta. Ujedno WP zajednica stalno radi na unapređivanju bezbednosti CMS-a i redovnim updatovanjem povećavate nivo bezbednosti vaše prezentacije.


Obamin senator optužen za korupciju - 02.04.2015, Sputnik Srbija\nObamin senator optužen za korupciju\nVišeg demokratskog senatora iz Nju Džersija Boba Menendesa američko Ministarstvo pravde optužlo je za korupciju. 02.04.2015, Sputnik Srbija\nvesti, svet, politika, bob menendez, barak obama\n07:00 02.04.2015 (Osveženo: 16:19 05.10.2015)\nVišeg demokratskog senatora iz Nju Džersija Boba Menendesa američko Ministarstvo pravde optužlo je za korupciju.\nOptužbe protiv demokratskog senatora Boba Menendesa iz Nju Džersija potiču iz tvrdnji o korupciji u vezi sa njegovim odnosom sa oftalmologom sa Floride, Salomonom Melegenom. Naime, optužbe se odnose na to da je koristio svoju poziciju u Vladi kako bi podsticao poslovne interese svojih političkih donatora.\nZajednička istraga FBI i Pravnog odeljenja pokazuje da je niz letova Menendesa u Dominikansku Republiku bio na Melegenov je račun. Tokom ovih putovanja, senator je navodno manipulisao Carinskom i pograničnom agencijom SAD da prihvati ugovor jedne od Melegenovih kompanija.\nOptužbe se takođe odnose na to da je Melegen bio jedan od glavnih primalaca nadoknade pošto je Menendes zalagao u njegovo ime. Državna Revizija pokazala je da je Melegen oštetio vladu za 8,9 miliona dolara.\nU ponedeljak je Asošijeted pres objavio da prijava može biti podneta i protiv Melegena.\nSenator je tvrdio da nije učinio ništa nelegalno i da ne planira da napusti Senat.\n„Mi verujemo da su svi senatorovi postupci zakoniti i činjenice će to potvrditi“, rekao je Menendesov pres-sekretar ranije ovog meseca u saopštenju, kada je prvi put najavljena optužnica.\nPre Senata, Menendes je proveo 13 godina u Predstavničkom domu. Kao jedan od vodećih demokrata, Menendes je bio jak saveznik Baraka Obame.


OSTAVKA HARADINAJA I ODLAZAK U HAG je samo velika predstava, A IZA SVEGA STOJI\nOstavka Ramuša Haradinaja na mesto kosovskog premijera, a potom i njegovo saslušanje, dolazak novog ruskog ambasadora u Beograd i izbor novog premijera Velike Britanije teme su o kojima smo razgovarali sa advokatom Goranom Petronijevićem.\nOdlazak predsednika privremenih kosovskih institucija Ramuša Haradinaja u Hag jeste zapravo uspela taktička varijanta koju je Vašington smislio, izjavio je u Sputnjikovoj emisiji „Od četvrtka do četvrtka“ advokat Petronijević.\nDodao je da je strategija koju su primenili delo američkih demokrata, koji su ubeđeni da će Džo Bajden postati novi predsednik i da bi sada trebalo da samo odugovlače sa rešenjem kosovskog pitanja.\n„Greše u dva pravca. Prvi je što ne treba da potcenjuju Trampa u trci za drugi mandat, a drugi je što ne vide da će se protekom još dve godine do eventualnog preuzimanja vlasti Bajdena promeniti i geopolitičke prilike u svetu. Tu ne mislim samo na vojni i politički aspekt, već i na to što će ekonomski uticaj Kine i Rusije biti znatno ozbiljniji“, rekao je Petronijević.\n„Međunarodna zajednica ga je osnovala jer nije mogla da ostane nema na izveštaj Dika Martija. Haški tribunal je mnoge izveštaje protiv Haradinaja ignorisao, a jedan deo je nestao i aktivnošću tadašnjeg srpskog Ministarstva pravde. Danas, Haradinaj može da bude procesuiran samo za nove dokaze. Ukoliko bude volje, za njega i za njegove saradnike koji su delovali od Peći do Prizrena, postoje dokazi. Išli su toliko daleko da su ubijali čak i Albance, za čiju smrt bi posle optuživali srpske snage“, objašnjava Goran Petronijević.\nAlbanija znala, a ćutala\nDo dana današnjeg, kako Petronijević kaže, iako je zvanična Tirana bila upoznata sa zlodelima, nikada nije uradila nijedan uviđaj mesta zločina. On dodaje da su na teritoriji Albanije bile bolnice, logori, kampovi za obuku tzv. OVK, ona je bila logistička baza i mesto osmišljavanja akcija protiv Srba. Kada je u pitanju Ramuš Haradinaj i međunarodna zavera trgovine organima, tu je bilo neophodno da se radi veoma tajno.\n„U taj zločin su umešani i međunarodni faktori. Albanci nisu radili sami, to je bio način da se zarade velike pare koje su im bile neophodne za kupovinu oružja. SAD i NATO su saizvršioci u svim tim zločinima i zato pokušavaju da im pomognu što više mogu. Ovim odlaskom u Hag, Vašington Haradinaju dodaje 4-5 odsto birača na budućim parlamentarnim izborima. Treba im ipak odati priznanje na činjenici da ma koliko imali unutrašnje razmirice, uvek će se okupiti zbog zajedničkog cilja“, naglašava Petronijević.\nSa kim će Beograd na pregovore\n„Traži se da damo nešto što nikada ne možemo da vratimo za nešto što nikada nećemo dobiti“, ovako Petronijević komentariše trampu koju želi međunarodna zajednica. Mi smo ispunili sve iz Briselskog sporazuma, dok Priština nije ništa — nisu i neće oformiti ZSO, stvorili su uslove za formiranje vojske i uveli su takse.\nPetronijević kaže da je protiv stavljanja hipoteka obaveza novom ruskom ambasadoru Aleksandru Bocan-Harčenku — on je diplomatski predstavnik velike sile kao što je Rusija i njegove mogućnosti nisu onakve kakve mi prikazujemo kroz glorifikaciju.\n„Njegovim postavljanjem, Moskva je pokazala svoju ozbiljnu zainteresovanost za sve ono što se dešava na ovom prostoru. Treba podsetiti i na reči koje je ruski predsednik izgovorio našem: mi ćemo podržati svako rešenje koje vama bude odgovaralo“, rekao je Petronijević.\n„Engleska spada u najkonzervativnije zemlje sveta kada je u pitanju spoljna politika. Ona se ne menja svakog dana, pa čak ni svake decenije, ali određene stvari bi svakako mogle da budu bolje. Njegov dolazak na premijersko mesto je zapravo manje zlo od mogućeg“, zaključio je Goran Petronijević.


Jeftini letovi iz Frankfurta na Majni za Berlin - Avio karte Frankfurt na Majni Berlin - eSky.rs\nAvio karte iz Frankfurta na Majni za Berlin\nPretražite letove iz Frankfurta na Majni za Berlin\nProverite najbolje prilike za letove iz Frankfurta na Majni za Berlin\n✔ Postoje li posebne ponude za letove iz Frankfurta na Majni za Berlin na eSky.rs?\n✔ Mogu li se pobrinuti za osiguranje prilikom rezervacije leta iz Frankfurta na Majni za Berlin?\n✔ Ako rezervišem let iz Frankfurta na Majni za Berlin, mogu li da rezervišem ujedno i smeštaj?\n✔ Koje avio-kompanije nude letove iz Frankfurta na Majni za Berlin?\nBudite sigurni, da na eSky.rs ponuda letova iz Frankfurta na Majni za Berlin uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Frankfurt na Majni - Berlin\nJeftini letovi do Nemačke Jeftini letovi iz Nemačke Jeftini letovi za Memingen Jeftini letovi iz Memingena Jeftini letovi za Ben Jeftini letovi iz Bena\nJeftini letovi do Gvama Jeftini letovi iz Gvama Jeftini letovi do Iqaluit Airport Jeftini letovi od Iqaluit Airport


Centar za Društvena Istraživanja -\nCentar za društvena istraživanja (CDI) je nevladina i neprofitna organizacija koju su osnovali studenti Fakulteta političkih nauka 2011. godine.\nPrethodnih godina CDI je realizovao brojne projekte istraživanja i monitoringa, kao i različite vrste edukativnih programa za srednjoškolce i studente, kojima je postignuta veća participacija mladih u javnoj sferi. Kroz projekte promovisani su: parlamentarna demokratija, ljudska prava, odgovornost i pluralizam.\nCDI je organizovao veliki broj konferencija, seminara i tribina. Poseban naglasak je bio na studijskim boravcima koji su se bavili procesom evropskih integracija Srbije. CDI je organizovao studijske boravke za studente u Briselu, Londonu, Parizu i Berlinu.\nCentar je u periodu od 2011. do 2013. godine razvio istraživački centar u kome su radili mladi metodolozi sprovodeći različite vrsta istraživanja.\nJedan od najobimnijih projekata do sada bio je koorganizovanje Konferencije studenata Evrope na kojoj su učestvovali studenti iz preko 20 zemalja i na kraju usvojili zajedničku deklaraciju o izazovima i preprekama Bolonjske deklaracije.\nCentar je u periodu od 2014. do 2016. godine imao i odsek za razvoj karijere, odnosno volontersko savetovalište za studije u inostranstvu gde su starije kolege pružale pomoć mlađim kolegama u procesu apliciranja za studije van Srbije.\nTokom 2016. i 2017. godine CDI je izdavao časopis „Beogradske novine-časopis za urbanu kulturu“.\nCentar je do sada objavio 4 knjige:\nPrvu od ruskog autora Gavrila Popova, bivšeg gradonačelnika Moskve o Drugom svetskom ratu: „Jedan rat ili tri“.\nKnjiga „Meka moć država“ je objavljena u saizdavaštvu sa Udruženjem za studije SAD.\nPublikacija „Perspektive Evropske unije“ sa istraživanjem o mogućnostima proširenja EU.\nPublikacija „Kulturna politika i aktivno civilno društvo“.\nOsnovni cilj organizacije je da pospeši demokratske procese, slobodu medija, kulturu dijaloga i otvorenost institucija. Zahvaljujući različitim vrstama programa Centar za društvena istraživanja je zainteresovao mlade ljude za nauku, istraživanja i analize. Istovremeno, CDI je ostvario saradnja sa mnogim organizacijama civilnog društva iz zemlje i regiona, ali i sa državnim institucijama i obrazovnim ustanovama.


Politika: Vulin: Beograd spreman na ustupke - BalkaniYUm.TV '); } //]]>\nVulin: Beograd spreman na ustupke\nAleksandar Vulin izjavio je danas da vlada ima strategiju za Kosovo, da će predsednik Srbije Tomislav Nikolić aktivno biti uključen u dijalog i da je Beograd spreman na ustupke od kojih će neki biti bolni.\nDirektor kancelarije Vlade Srbije za Kosovo i Metohiju je za B92 rekao da političke pregovore neće voditi činovnci, već najvažniji ljudi u zemlji, jer je to najvažnije pitanje, a da će odluku o tome doneti vlada i predsednik Nikolić koji će aktivno biti uključen u pregovore.\n"To znači da se pregovori neće voditi bez njega, da će biti prisutan i da će čitava država, svi najistaknutiji političari, a ne cinovnici, biti u to uključeni", rekao je Vulin.\nOn je istakao da će strategija vlade biti precizna, ali da ne može o tome govoriti i da pregovaračku poziciju države kaže pre nego što pregovori počnu.\nDirektor kancelarije je naveo da će biti predložena platforma i stavovi, a da će se političke partije koje su na vlast, ali i one u opoziciju opredeljivati prema tome.\nPrema njegovim rečima, u pregovore bi bili uključeni svi i političari, ali i predstavnici Akademije nauka, intelektualci, crkva i svi koji mogu da pomognu.\nVulin je ukazao da bi sa druge strane stola bili predstavnici albanske nacije, ali da je na njima da odluče ko će to biti.\nIpak, smatra Vulin, problem bi bio da to bude Hašim Tači sve dok Savet Evrope ne završi istragu.\nOn je istakao da se po izjavama prištinske strane vidi da se oni dijaloga plaše i da će pokušati sve da do dijaloga nedođe.\nVulin je najavio da se pregovori, bilo tehnički ili politički, neće voditi parcijalno i da je Beograd spreman na ustupke koji će biti i bolni.\n"Pregovori će se voditi u celine, ne može se razgovarati parcijalno", rekao je Vulin i naglasio da očekuje ustupke i sa prištinske strane.\nVulin naveo je danas i untervjuu Beti istakao da je Beograd spreman za nastavak dijaloga s Prištinom, ali da ne može pristati na ucene i nasilje koji dolaze sa druge strane.\nOn jea kazao da je Beograd spreman i "sutra da nastavi dijalog", ali da smatra da je najbolje da se u taj proces uključe i Ujedinjene nacije.\n"Smatram da bi bilo dobro da se uključe i UN, ali to zavisi i od odluke Saveta bezbednosti UN, Brisela, ne samo od Srbije. Smatramo da će pregovori biti daleko brži i uspešniji ako UN koriste svoja ovlašćenja", naveo je šef Kancelarije za Kosovo i Metohiju i dodao da ta inicijativa ne dovodi Beograd u koliziju sa EU i SAD.\nNa pitanje šta će učiniti ako se UN ne uključe u dijalog, već u njemu i dalje posreduje samo EU, Vulin je kazao da Beograd "ni sa jednih razgovora neće izostati". "Što se nas tiče, pregovori su jedino rešenje", rekao je on.\nPrema njegovim rečima, Srbija želi da dijalog bude na višem političkom nivou, što samo može da bude pozitivan znak međunarodnoj zajednici i građanima na Kosovu i Metohiji koliko Beograd ozbiljno želi da reši probleme u pokrajini.\n"Predsednik Srbije se neće sastati s predsednicom Kosova. Predsednik Srbije se, kada se za to steknu uslovi, a uslovi se još nisu stekli, može sresti s legitimnim predstavnicima kosovskih Albanaca", rekao je Vulin.\nDodao je da se za sada ne može razgovarati s predsednikom Vlade Kosova Hašimom Tačijem i to sve dok ne budu u potpunosti istraženi navodi po kojima je on učestvovao u trgovini ljudskim organima i drugim zločinima protiv Srba i drugih građana Kosova i Metohije.\n"Beograd ne može da razgovara sa čovekom kome je u pola država EU zabranjen ulaz", rekao je Vulin.\nNa pitanje da li razgovori imaju smisla kada je Tači već kazao da se u njima ne može pričati o uređenju Kosova, već samo o odnosu dve nezavisne države, on je kazao da bi predstavnici međunarodne zajednice koji imaju uticaj na Prištinu morali da im objasne da "dijalog ne znači monolog".\nPrema njegovim rečima, zbog dijaloga sa Prištinom, potreban je konsenzus o pitanju Kosova u Beogradu.\n"Dogovor o Kosovu pokazaće koje su to sistemske partije u društvu, a koje nisu. Nije tačno da sve parlamentarne stranke smatraju da Kosovo ne može da bude nezavisna država. Postoji potreba da se pred javnošću iskristališe situacija i zna se koje su stranke za poštovanje Ustava, a koje da se Ustav može poštovati selektivno", rekao je on.


OCJENA USTAVNOSTI I ZAKONITOSTI: Ocjenjivaće se ustavnost Zakona o advokatskoj djelatnosti u Brčko distriktu BiH\nPredsjednik Skupštine Brčko distrikta BiH Esed Kadrić najavio je da će u svojstvu predsjednika te institucije pokrenuti postupak ocjene ustavnosti Zakona o advokatskoj djelatnosti u Brčko distriktu Bosne i Hercegovine ("Sl. glasnik Brčko distrikta BiH", br. 4/2019).\n"U skladu sa zakonskim ovlaštenjima pokrenut ću ocjenu ustavnosti ovog Zakona. Ne mogu entitetske advokatske komore blokirati rad institucija Brčko distrikta, a posebno ćemo analizirati po čemu su to u Brčko distriktu radili advokati od 2006. godine do danas", rekao je Kadrić.\nIstakao je da su donošenjem Naloga supervizora svi zakoni Federacije BiH i Republike Srpske i svih institucija koje su sastavni dio bilo kojeg entiteta prestali da imaju pravno dejstvo na području Brčko distrikta, saopćeno je iz Skupštine Brčkog.\n"Sada imamo primjenu pravila entitetskih komora u Brčko distriktu i to je direktno miješanje u pravni sistem Distrikta i ja ga moram zaštiti, na to me kao predsjednika Skupštine obavezuje zakon. U ovom trenutku je na sceni kršenje Naloga supervizora za Brčko i vrlo je upitno na koji način od 2006. godine, nakon njegovog donošenja, advokati rade u Brčkom", istakao je Kadrić.\nPojasnio je da se entitetski propisi ne mogu primjenjivati u Brčko distriktu i samim time ni odluke entitetskih komora koje su osnovane u skladu s entitetskim zakonima te da advokatske komore entiteta nemaju pravno dejstvo u Brčko distriktu. Poručio je da se ovim moraju voditi sve pravosudne institucije u Brčkom i svi koji su zaduženi za štićenje pravnog poretka u Distriktu.\n"Pravosudna komisija nikada nije predložila Zakon o advokatskoj djelatnosti i ja sam im kao predsjednik Skupštine ukazao na tu obavezu", rekao je Kadrić, ističući da je to u skladu sa svojim nadležnostima uradio kao predsjednik Skupštine koji je odgovoran za komunikaciju parlamenta s drugim institucijama, navodi se u saopćenju.\nIZVOR: Vebsajt Vijesti, 01.11.2019.


Pored naše zaposlenih, SARANTIS GRUPA se razvijala i rasla zahvaljujući našem fokusu na novim saznanjima i visokim standardima, bez kompromisa. Stalna istraživanja za poboljšanje postojećih i dizajn novih proizvoda obezbeđuje visok kvalitet koji nudimo našim klijentima.\nU sektoru za istraživanje i razvoj, naučnici različitih specijalnosti vode računa da naučno znanje na najbolji mogući način prenesu u proizvodnju noviteta, uz najvazniji princip -napraviti apsolutno zdravstveno-bezbedni proizvod. Istovremeno, sarađujemo sa najrazvijenijim, svetskim, tehnološki, istraživačkih institutima.\nKontrola kvaliteta garantuje nedvosmislen kvalitet za svaki proizvod, od faze nabavke sirovina do konačnog plasmana na raznim prodajnim mestima. Dakle, poverenje uspostavljeno sa potrošačima, jeste put koji je Sarantis Grupu doveo na vrh preferencije potrošača.


Saradnja u obrazovanju - Opšte udruženje preduzetnika grada LeskovcaOpšte udruženje preduzetnika grada Leskovca\nSaradnja Udruženja preduzetnika sa srednjim, višim ii visokim stručnim školama u Jablaničkom okrugu\nIdeja Opšteg Udruženja Preduzetnika Leskovac jeste da se oživi intenzivna saradnja sa srednjim, višim ii visokim stručnim školama u cilju stvaranja i obrazovanja kadrova odgovarajućih kvalifikacija i profila potrebnih preduzetnicima.\nDana 24.11.2008 održan je sastanak sa Aktivom direktora srednjih škola Jablaničkog okruga, tako da smo uspešno predstavili aktivnosti u cilju profilisanja stručnog kadra i mogućnosti razvoja novih obrazovnih profila.\nDalje namere Udruženja su da oformi tim za saradnju sa srednjim stručnim školama i da zajedno sa direktorima sačini plan aktivnosti vezan za obavljanje prakse učenika srednjih škola kod preduzetnika opštine Leskovac. U saradnji sa Nacionalnom službom zapošljavanja, učenici završnih razreda srednjih stručnih škola i preduzetnici biće upoznati sa prednostima i povlasticama koje državne institucije pružaju prilikom zapošljavanja.\nU okviru ovih altivnosti potpisano je Pismo o namerama sa Tehničkom školom Rade Metalac iz Leskovca.


Zbog pritiska Evropske unije, a po ugledu na Srbiju, crnogorska vlada odlučila je da formira komisiju koja bi trebalo da rasvetli niz napada na novinare koji su se proteklih godina dešavali u toj državi.\nKomisija, koju će prema rečima crnogorskog ministra unutrašnjih poslova Raška Konjevića, činiti pripadnici policije, tužilaštva, nevladinog sektora i medija, imaće veoma težak posao jer gotovo nijedan ozbiljniji napad na novinare, urednike ili vlasnike medija u Crnoj Gori nije rasvetljen.\nDirektor podgoričkog „Dana“ Duško Jovanović ubijen je 27. maja 2004. godine\nPre devet godina ubijen je direktor najtiražnijeg dnevnog lista „Dan“ Duško Jovanović i osim jedne osobe koja je osuđena za saučesništvo, nisu otkriveni direktni počinioci, naručioci i inspiratori tog ubistva. Nisu takođe otkriveni ni napadači na direktora najuticajnijeg dnevnika „Vijesti“ Željka Ivanovića i književnika Jevrema Brkovića, kao ni ubice njegovog pratioca Srđana Vojičića.\nU poslednje vreme zabeleženo je premlaćivanje novinara „Vijesti“ Olivere Lakić i novinara „Monitora“ Tufika Softića. Čak je nedavno izbila „afera trojke“, jer su bivši policajci posvedočili u medijima i u tužilaštvu da su u crnogorskoj specijalnoj policiji postojale ekipe za prebijanje novinara i opozicionih političlara.\nPosljednji napad na Softića dogodio se pre dva meseca kada je ispred njegove porodične kuće u Beranama, na severu Crne Gore, bačena eksplozivna naprava. No, istraga je zastala, a Softić u izjavi za DW kaže da ga izuzetno čudi neefikasnost crnogorske policije u oba njegova slučaja. „I ne samo to, nego se pokušavaju te slučajeve da gurnu pod tepih. Ja verujem da Evropa to neće dozvoliti“.\nČinjenica je da su žrtve svih dosadašnjih nerasvetljenih napada bili isključivo novinari i mediji koji ukazuju na najveće probleme crnogorskog društva: korupciju na visokom nivou i spregu organizovanog kriminala i vrhova vlasti. Isto tako, svi apeli, pritisci i zahtevi upućeni vlastima u Podgorici od strane međunarodnih novinarskih organizacija, EU i SAD da se sprovedu delotvorne istrage i ti slučajevi rasvetle, bili su uzaludni. Zato uz učestale sudske procese protiv nezavisnih medija, ne treba da čudi što je Crna Gora po stepenu medijskih sloboda u regionu na poslednjem mestu.\nNovinar „Monitora“ Tufik Softić u bolnici nakon što je pretučen ispred kuće u centru Berana 2007.\nGlavni urednik nezavisnog podgoričkog nedeljnika „Monitor“ Esad Kočan kaže za Dojče vele da je zbog pritiska vlasti bavljenje tom profesijom u Crnoj Gori postalo gotovo neizdrživo. Kočan dodaje da je sada teže baviti se time nego tokom ratova na području bivše Jugoslavije: „Novinarstvo u Crnoj Gori nije normalna profesija nego zanimanje u koje ljudi idu na ličnu odgovornost.“\nNovinari traže dela\nU svakom slučaju, pred budućom komisijom je veoma izazovan i zahtevan posao. Ne samo što će sve akcije budno nadgledati mediji, civilni sektor i Evropska komisija (jer će od napretka u toj oblasti zavisiti zatvaranje pregovaračkog poglavlja 23), već i zato što, nakon „afere trojke“, vlada veliko nepoverenje medija u odlučnost i spremnost državnih organa Crne Gore da rasvetle navedene slučajeve napada na novinare. Napadnuti direktor „Vijesti“ Željko Ivanović vlastima je poručio: „Više ne verujemo ni u čije ni dobre namere, ni dobre i lepe reči. Verujemo samo u dela“.\nKljučne reči Crna Gora, novinari, napadi, mediji, sloboda medija, Duško Jovanović, Željko Ivanović, Tufik Softić, Jevrem Brković\nTrajni link https://p.dw.com/p/19vxR\nU kakvim uslovima se proizvode fudbalske lopte? 16.06.2021\nU Sialkotu u Pakistanu proizvodi se fudbalska oprema poznata u svetu. Već nekoliko godina tamošnje firme prinuđene su da preuzmu veću odgovornost, jer raste javni interes za društveno i ekološki prihvatljivu proizvodnju.


KARTE ZA ZVEZDU U LIGI ŠAMPIONA Evo koliko će koštati ulaznice za spektakle sa Liverpulom, Napolijem i Pari Sen Žermenom\nFudbalski klub Crvena zvezda će se ove sezone u grupnoj fazi Lige šampiona sastati sa Napolijem, Liverpulom i Pari Sen Žermenom.\nBitno je napomenuti da će se karte prodavati samo u paketu za sve utakmice, a ne za pojedinačne mečeve. Takođe, neće biti besplatnih ulaznica za ove mečeve, crveno-beli su naglasili da će vlasnici sezonskih karata imati popust od 50 odsto.\nProdaja ulaznica počeće, za članove kluba sa uredno plaćenom članarinom šestog septembra, dok će se u redovnoj prodaji naći 11. istog meseca kao i putem interneta.\nTakođe, iz kluba su naglasili da prodaja VIP karata neće biti moguća.\nSeverna i južna tribina - 7.500 dinara\nIstok - 15.000 dinara\nZapad - bočni delovi - 15.000 dinara\nZapad - centralni deo - 18.000 dinara\nPrvo kolo - 18. Septembar\nDrugo kolo - 3. Oktobar\nPSŽ - Crvena zvezda 18.55\nTreće kolo - 24. Oktobar\nLiverpul - Crvena zvezda 21.00\nČetvrto kolo - 6. Novembar\nCrvena zvezda - Liverpul 18.55\nNapoli - Pari Sen Žermen 21.00\nPeto kolo - 28. Novembar\nNapoli - Crvena zvezda 21.00\nPari Sen Žermen - Liverpul 21.00\nŠesto kolo - 11. Decembar\nCrvena zvezda - PSŽ 21.00


Home › Vesti › Uspešno završen 8. Međunarodni festival pantomime – P(h)antomfest\nOsmi po redu festival pantomime, P(h)antomfest, održan je u Vranju u ponedeljak, 9. decembra u organizaciji Međuopštinske organizacije gluvih i nagluvih iz Vranja (MOGN).\nFestival se ove godine vratio tamo gde je 2012. godine započeo svoje putovanje – u obnovljenu zgradu Pozorišta „Bora Stanković“ gde su poslednje odigrane predstave pred požar koji je devastirao staru zgradu pozorišta bile upravo predstave u okviru prvog festivala pantomime. Pozorište „Bora Stanković“ jedva je moglo da primi publiku koja je želela da vidi ovogodišnje predstave: sala je bila prepuna a reakcije publike fenomenalne.\nPonosni i srećni što su imali još jednu priliku da demonstriraju univerzalnost jezika pantomime članovi MOGN-a, u starosnom rasponu od 13 do 70 godina, nastupili su u predstavi „Plejade“ u režiji Trajčeta Gjorgieva. Predstava prikazuje jedan od najbitnijih ciljeva festivala – mogućnost komunikacije osećanja i misli putem medija koji je tako blizak gluvom čoveku, a to je pantomima. Njihovo emotivno putovanje kroz 5 etida čuvenog Marsela Marsoa, volju i rad, publika je nagradila gromoglasnim aplauzom.\nMeto Janakievski, pantomimičar iz Skoplja, koga su Vranjanci u prethodnim godinama mogli da vide na pijaci, na trgovima, u kafićima, u okviru programa „Pantomima izlazi na ulicu“, ove godine je nastupio u predstavi „Skoplje 63“ koja nas je podsetila, sada kada se ta tematika čini veoma aktuelnom, na zemljotres u Skoplju 1963. godine, i običan ljudski život pre i posle jedne takve katastrofe.\nFestival je zatvorio Damir Dantes, pantomimičar iz Švajcarske svojom sedamdesetominutnom predstavom „Muškarci su drugačiji, žene još više” koja je premijerno izvedena u Srbiji. Maestralno se i na komičan način poigravajući muško-ženskim odnosima Damir je publiku doveo do suza virtuoznim izvođenjem i veštim tumačenjem stereotipa vezanim za tu tematiku. Publika je stojećim ovacijama pozdravila ovog vrsnog pantomimičara.\nNa samom početku večeri, 8. Međunarodni festival pantomime – P(h)antomfest svečano su otvorili zajedničkim izvođenjem pantomimičarske tačke (presecanjem zamišljene crvene vrpce) Snežana Simonović (sekretarka Međuopštinske organizacije gluvih i nagluvih Vranje), Nebojša Novković, direktor festivala i Zorica Jović, gradska većnica za kulturu, obrazovanje, informisanje i verska pitanja.


Strateški ciljevi Evropske unije u regionu ostaju nepromenjeni - European Western Balkans\nAutor EWB 30. 06. 2021.\nPanel: Nova era, isti strateški ciljevi: Zapadni Balkan u EU; Foto: FoNet\nBEOGRAD – Uprkos političkim promenama unutar pojedinih članica Evropske unije, njeno prisustvo u regionu Zapadnog Balkana i dalje je jedan od strateških ciljeva Unije, zaključak je panel diskusije „Nova era – isti strateški ciljevi: Zapadni Balkan u Evropskoj Uniji“.\nPanel diskusija, organizovana od strane Foruma za strateške studije (FORST) i Fondacije Fridrih Ebert u okviru projekta „Strateški tokovi 2021“ imala je za cilj da odgovori na pitanje kako će promene na političkoj sceni u Nemačkoj usled odlaska Angele Merkel u novembru 2021. godine uticati na države Zapadnog Balkana i njihov proces evropskih integracija.\nMaks Brendl, direktor Fondacije Fridrih Ebert u Beogradu naglasio je da Fondacija pruža podršku evropskom putu 6 država regiona, kao i reformama u koje se sprovode kao deo procesa njihove integracije.\n„Naša misija je podrška daljem demokratskom razvoju Zapadnog Balkana, kao i evropske integracije regiona. Naša vizija je puno članstvo u Uniji svih 6 država“, rekao je on.\nBrendl je objasnio da se radi o procesu koji traje već duži niz godina, i procesu koji je ispunjen uspesima, ali i stagnacijom i nazadovanjem. Ipak, podrška Nemačke tokom prethodnih godina državama regiona nije izostajala, o čemu između ostalog svedoči i iniciranje Berlinskog procesa.\nMihael Rot, državni sekretar Ministarstva spoljnih poslova Nemačke za Evropu, istakao je da postoji dug kontinuitet angažovanja Nemačke na i za Zapadni Balkan.\n„Veze regiona i Nemačke su veoma bliske i iz tog razloga, države Zapadnog Balkana uvek su uživale i uživaće našu pažnju i posvećenost“, rekao je on.\nDržavni sekretar objasnio je da Nemačka nije jedina članica Evropske unije koja pruža podršku proširenju na Zapadni Balkan, već su po tom pitanju radi o zajedničkom stavu svih članica. Iz tog razloga postoji finansijska posvećenost regionu, kao i komplementarne inicijative poput Berlinskog procesa.\n„Zapadni Balkan je važan deo Evrope. Zbog toga, uspešna integracija regiona je neophodna radi ostvarivanja strateških interesa EU. Strateški ciljevi EU u regionu ostaju nepromenjeni“, naveo je Rot i dodao da dalja odlaganja proširenja treba izbegavati zarad postizanja kredibilnosti EU.\nZorka Kordić, glavna pregovaračica Vlade Crne Gore sa EU, nadovezala se na reči državnog sekretara o evropskoj budućnosti država Zapadnog Balkana i istakla da iako proces pristupanja Crne Gore i drugih država kandidata traje veći dug niz godina, nema mesta pesimizmu.\nKako je objasnila u strateškom cilju stabilnosti cele Evrope koji ostaje uprkos promenama unutar Unije, Crna Gora učestvuje svojim opredeljenjem u spoljnoj politici koje se ne menja, te time što deli viziju evropske budućnosti sa EU, ona želi da bude primer drugim državama.\n„Crna Gora želi da bude primer time što je naša jedinstvena vizija evropske budućnosti garant stabilnosti za celi evropski kontinent. Ono što je važno to je jasna geopolitička orijentacija Crne Gore. Mi delimo i usaglašavamo se sa Zajedničkom spoljnom i bezbednosnom politikom, između ostalog i kao punopravna članica NATO“, rekla je ona.\nKordić dodaje da kako bi dokazala svoje opredeljenje, Vlada Crne Gore fokusirala se najpre na oblast vladavine prava.\n„Da bi dokazali naše geopolitčko opredeljenje, usmereni smo na to da u oblasti vladavine prava ostvarimo opipljive rezultate, naravno pre svega radi poboljšanja kvaliteta života naših građana, ali i zbog toga što je to konkretan indikator i pokazatelj te geopolitičke opredeljenosti“, objasnila je ona.\nKalinka Gaber, državna sekretarka za evropske poslove u Vladi Severne Makedonije, sa druge strane objasnila je da put ka Evropskoj uniji nije lak.\nOna navodi da iako se od strane Evropske unije često može čuti da kada zemlja ispuni sva očekivanja i merila za početak pregovora, otvaranje pregovora onda predstavlja samo tehnički trenutak koji će brzo uslediti, tu ipak nije kraj. Često na put pristupanja stanu pitanja koja se potegnu od strane članica koja nemaju veze sa procesom i vrednostima EU.\n„Zato je teško naći put između tehničkog i političkog dela procesa pristupanja, a usled toga je teško i održati motivaciju i entuzijazam“, istakla je ona i dodala da članstvo međutim i dalje ostaje cilj na kojem će Severna Makedonija vredno nastaviti da rad.\nNeven Cvetićanin, predsednik Foruma za strateške studije, objasnio je da danas geopolitika najviše utiče na sudbinu u međunarodnim odnosima. Dodaje da Zapadni Balkan, iako često izgleda drugačije nije u primarnom fokusu niti Evrope, niti drugih velikih sila, poput SAD, Kine i Rusije.\nObjasnio je kako je trenutni prioritet Evropske unije da se pozicionira u odnosu na velike sile i da u tom pogledu ona sa Srbijom deli strateške nedoumice.\n„Sada će Evropa doći bliže toj potrebi da balansira svoju spoljnu politiku, što smo mi već iskusili i u tom smislu vidim moguću konvergenciju naših i interesa EU“, objasnio je on.\nCvetićanin dodaje da bi Srbija u svojoj spoljnoj politici trebalo da se drži univerzalnih vrednosti, a ne sebičnih interesa koji su karakteristični za velike sile.\nŽan-Mari Bokel, bivši ministar u Vladi Francuske, istakao je da u oblasti spoljne i bezbednosne politike, EU treba da bude jača i odlučnija. U svom delovanju ona ne bi trebalo da se oslanja isključivo na američke saveznike, sa kojima od dolaska nove Bajdenove administracije, ponovo ima dobre odnose, jer njihov fokus nije Evropa.\nOn je objasnio da je usled različitih događaja na Zapadnom Balkanu došlo do nastanka određene praznine, te da bi Evropska unija trebalo da deluje adekvatno.\n„Danas je neophodno da se razgovara više o produbljenju članstva, ali istovremeno ne sme doći do blokade procesa proširenja. To je bitno jer u suprotnom će praznina biti popunjena delovanjem trećih aktera koji će zauzeti opredeljenja građana ovog regiona, među kojima podrška EU svakako opada“, zaključio je on.\nAngela MerkelEUKalinka GaberMaks BrendleNemačkaNeven CvetićaninŽan-Mari BokelZapadni BalkanZorka Kordić\n[EWB Intervju] Abazović: Smena vlasti u Crnoj Gori je primer za ceo region, vlada je posvećena članstvu u EU\nSuzana Grubješić nova generalna sekretarka Evropskog pokreta


Crnadak razgovarao sa šefom Kancelarije Savjeta Evrope u BiH Štefanekom\nMinistar inostranih poslova Bosne i Hercegovine Igor Crnadak razgovarao je na Mrakovici sa šefom Kancelarije Savjeta Evrope u BiH ambasadorom Dragoslavom Štefanekom, a glavna tema razgovora bila je učešće BiH u radu Parlamentarne skupštine Savjeta Evrope, saopćeno je iz Ministarstva inostranih poslova BiH.\nCrnadak i ambasador Štefanek pozdravili su inicijativu da u ponedjeljak bude održana sjednica oba doma Parlamentarne skupštine BiH, na kojoj bi trebalo da se raspravlja o imenovanju delegacije u Parlamentarnoj skupštini Savjeta Evrope.\nAmbasador Štefanek ponovio je iskreno opredjeljenje Savjeta Evrope da BiH ravnopravno s ostalim članicama ove organizacije učestvuje u radu i odlučivanju unutar njenih tijela.\nMinistar Crnadak i ambasador Štefanek zajedno su pozvali sve političke partije da u ponedjeljak imenuju parlamentarnu delegaciju.\nU slučaju da BiH propusti i ovaj dodatni rok, bila bi jedina od 47 zemalja članica Savjeta Evrope koja ne učestvuje u njenom ovogodišnjem radu, uključujući i glasanje u izboru novog generalnog sekretara Savjeta Evrope i novih sudija Evropskog suda za ljudska prava.


Haški sud odbio zahtev Franka Simatovića-Frenkija za oslobađanje na polovini suđenja - Društvo - Dnevni list Danas\nPočetna » Društvo » Haški sud odbio zahtev Franka Simatovića-Frenkija za oslobađanje na polovini suđenja\n0Piše: Beta 09. aprila 2019. 12.23 Izmenjeno: 12. aprila 2019. 04.03\nKako je rekao sudija Hol, veće je ocenilo da je u prvom delu suđenja tužilaštvo izvelo dovoljno dokaza na osnovu kojih bi se mogao izvesti zaključak o osnovanosti optužbi protiv Simatovića.\nSudije su prihvatile i dokaze da je Simatović, zajedno sa drugim učesnicima, dao „značajan doprinos“ sprovođenju tog zločinačkog poduhvata.\nTo je, u iskazu na suđenju, potvrdio i bivši pripadnik Škorpiona Goran Stoparić, a postoje i dokazi da o brojnim sastancima Simatovića i Ražnatovića, kao i da je Arkan dobijao naređenja od SDB Srbije.\nSudija Hol citirao je reči predsednika Republike Srpske Radovana Karadžića, sa sastanka sa Slobodanom Miloševićem, Ratkom Mladićem i drugima 1993, da „nam se smeši ujedinjenje sa Srbijom“.\nVeće je prihvatilo i dokaz tužilaštva da je prvi od šest strateških ciljeva RS bilo „državno razdvajanje“ od Hrvata i Muslimana.\nfrank simatovic, Haški sud, Ratni zločini, Suđenje


pink.rs | Zbrisano 50 milijardi dolara tržišne kapitalizacije Fejsbuka\nAkcije Fejsbuka pale su danas za više od 2 odsto na trgovanju pre zvaničnog početka rada berze na Volstritu, čime je od ponedeljka zbrisano skoro 50 milijardi dolara tržišne kapitalizacije, odnosno vrednosti ove društvene mreže, javlja agencija AP.\nSvetski mediji su izvestili tokom vikenda da su podaci 50 miliona korisnika Fejsbuka bez njihovog znanja i odobrenja poslati kompaniji "Kembridž Analitika" koja ima politički data centar i koja je radila na izbornoj kampanji predsednika Donalda Trampa 2016. godine.\nFejsbuk je optužen za upad u podatke korisnika, što ta mreža negira. Glavni izvršni direktor Fejsbuka Mark Zakerberg se za sada nije oglasio po tom pitanju, uprkos pozivu koji su mu uputili parlamentarci iz Ujedinjenog Kraljevstva i Evropske unije.\nBritanska televizija Kanal 4 (Channel 4 News) izvestila je da je suspendovani generalni direktor firme "Kembridž Analitika", Aleksandar Niks, u tajno snimanom razgovoru izjavio da je njegova kompanija igrala odlučujuću ulogu u izbornoj kampanji američkog predsednika Donalda Trampa 2016. godine.\nNi izvinjenje Zakerberga nije dovoljno, tonu akcije Fejsbuka\nNakon nagodbe sa američkom Komisijom za hartije od vrednosti AKCIJE TESLE SE VINULE U NEBO


Pentagon objavio izvještaje o susretima sa NLO, sumnja na rusko-kinesku špijunažu\nMISTERIOZNE LETJELICE BEZ KRILA KOJE LETE HIPERSONIČNIM BRZINAMA\nAmeričko ministarstvo odbrane skinulo je prošlog mjeseca oznaku tajnosti sa video-snimaka koji dokumentuju vazdušne susrete vojnih pilota sa navodnim NLO\n4734 pregleda\t11 komentar(a)\nPentagon, Foto: AP, AP, AP, AP, AP\n14.05.2020. 15:48h Ažurirano: 14.05.2020. 14:21h\nPentagon je objavio tri osjetljiva izvještaja o susretima letjelica američkog ratnog vazduhoplovstva sa navodnim neidentifikovanim letećim objektima (NLO).\nIzveštaji otkrivaju detalje o incidentima koji su ponovo zaokupili pažnju javnosti prošlog mjeseca, kada je američko ministarstvo odbrane skinulo oznaku tajnosti sa video-snimaka koji dokumentuju vazdušne susrete vojnih pilota sa navodnim NLO.\n"Te letjelice su male, otprilike veličine kofera, srebrne ili bijele boje", navodi se u jednom izvještaju o incidentu koji se dogodio u martu 2014. godine.\nNa video-snimku je prikazana neidentifikovana letjelica snimljena infracrvenom kamerom, koja se kreće velikom brzinom, uz snimak glasa pilota vojnog aviona F/A 18 koji je zapanjen brzinom kretanja NLO.\nU ovom komentaru se ocjenjuje da bi to mogao biti i dron, dok se u drugom izvještaju sa komentarima navodi da je leteći objekat bio "bijele boje, malih dimenzija i bez oznaka", pa se ponovo zaključuje da je najverovatnije u pitanju dron.\nPentagon ocjenjuje da je moguće da su u pitanju dronovi kojima upravljaju "neprijateljske sile" kao što su Rusija ili Kina s ciljem prikupljanja obavještajnih podataka o američkim vojnim operacijama.\nPredsjednik Tramp je bio iznenađen snimcima koje je vidio i zapitao se da li su autentični.\nAmerički Pentagon objavio je krajem aprila tri video-snimka na kojima se vidi kako se američki vojni piloti susreću sa, čini se, neidentifikovanim letećim objektima (NLO).\nSnimci, sa kojih je prethodno skinuta oznaka povjerljivosti, prikazuju misteriozne letjelice bez krila koje lete hipersoničnim brzinama bez ikakvog pogona, a napravljeni su 2004. i 2015. godine.


April najtopliji mjesec od kada se mjeri temperatura\n16. maj/svibanj, 2016.\nAmerička svemirska agencija /NASA/ objavila je zabrinjavajuću vijest da je april ove godine najtopliji mjesec od kada se mjeri temperatura, kao i da je mart bio najtopliji u posljednjih 136 godina.\nTi podaci pokazuju da je rast globalne temperature konstanta koja bi svijet trebalo ozbiljno da zabrine.\nAmerička agencija je prošlog mjeseca upozorila da su oktobar, novembar i decembar 2015. godine i januar i februar ove godine oborili rekorde u globalnim temperaturama, kao i da će taj trend biti nastavljen.\nKako tvrdi NASA u novom izvještaju, temperatura na globalnom nivou u aprilu viša je za 1,1 odsto u odnosu na mjerenja od 1951-1980, čime je april postao šesti mjesec zaredom koji je premašio ranije izmjerene temperature, navodi "Indipendent".\n"Ovo je zaista velika informacija. Trenutno smo u poziciji gdje ne znamo kako će se stvari odvijati. Znali smo da `El Ninjo` ima uticaja, ali mislim da niko nije očekivao ovakav skok", rekao je meteorolog Erik Holthaus.\nOn je dodao da stručnjaci smatraju da je globalna temperatura u posljednjih godinu dana porasla za 25 odsto u odnosu na mjerenja iz 1880. godine.\nGavin Šmit, direktor NASA Instituta Godard za svemirska istraživanja, zaključio je da naučnici već sa sigurnošću mogu predvidjeti da će 2016. godina biti najtoplija godina ikada.


Rezultati pretrage za: Komšić\nKomšić: Postupio bih isto kao i Milo Đukanović\nPredsedavajući Predsjedništva BiH Željko Komšić rekao je, u emisiji "Teleskopija" na Radio-televiziji Crne Gore, da razume odluku predsednika Crne Gore Mile Đukanovića da ne poseti Sarajevo, navodeći da bi u takvoj situaciji isto postupio.\nLideri SDA, SBB-a i DF-a Bakir Izetbegović, Fahrudin Radončić i Željko Komšić poručili su lideru SNSD-a Miloradu Dodiku i zvaničnicima RS da "neće dozvoliti prelaženje crvene linije", poručivši im da povuku nedavne zaključke definisane u Skupštini RS.\nDodik preglasan u Predsedništvu BiH, pozvao Košića da podnese ostavku\nKomšić:Srbija da povuče Strategiju odbrane,inače...\nVulin: Komšić što želi Srbiji sigurno želi i BiH\nMinistar odbrane Aleksandar Vulin izjavio je večeras da ne zna i ne zanima ga da li će bošnjački član predsedništva Željko Komšić uvesti BiH u NATO, navodeći da je to odluka dva entiteta i tri naroda i, kako god da odluče, to je njihovo pravo.\nKomšić: Postoji set pitanja koji se dugo "vuče" u odnosima sa Srbijom\nPitanja granica i iskorišćavanja hidropotencijala reke Drine su među onima koja se dugo "vuku" u odnosima između BiH i Srbije, izjavio je predsedavajući Predsedništva BiH Željko Komšić uoči posete članova Predsedništva Beogradu, gde će biti održan trilateralni sastanak sa predsednikom Aleksandrom Vučićem i turskim predsednikom Redžepom Tajipom Erdoganom.\nPolemika Dodika i Komšića o analogiji između RS i Kosova\nZalagati se za integritet BiH, a koketirati sa narušavanjem integriteta Srbije, jeste ono što stalno radi političko Sarajevo, rekao predsedavajući Predsedništva Milorad Dodik. Hrvatski član Predsedništva Željko Komšić prethodno ocenio da je nemoguće tražiti analogiju između BiH i Kosova.\nHrvatski član Predsedništva Bosne i Hercegovine i predsednik Demokratske fronte Željko Komšić navodi da neće popustiti „ni Dodiku ni Čoviću, sve dok u sedište NATO ne ode prvi godišnji Akcioni program u okviru MAP-a".\nKomšić:Srbija da se ne poigrava s Bosnom i Hercegovinom\nHrvatski član Predsedništva BiH, Željko Komšić, tvrdi da graice BiH nikako ne mogu biti dovedene u pitanje, nezavisno od toga šta se dešava na granici između Albanije i Kosova i pozvao srpske zvaničnike da se, kako kaže, “ne poigravaju sa BiH”.\nKomšić smenio 12 hrvatskih diplomata\nČlan Predsedništva BiH Željko Komšić smenio je 12 diplomata Hrvata iz Bosne i Hercegovine koje je imenovao Dragan Čović.


Srbin će u Istanbulu stvarati Ligu šampiona: Rekordera po broju nastupa za "orlove" gledaćemo sa leptir mašnom\n17:35 >> 17:39\nBane Ivanović učestbuje u ceremoniji žreba za najkvalitetnije takmičenje UEFA\nTanjug/Tim Keeton/Pool via AP\nBranislav Ivanović biće učesnik večerašnjeg žreba grupa Lige šampiona u Istanbulu.\nRekorder po broju nastupa u dresu reprezentacije Srbije dobio je poziv da asistira u izvlačenju grupa, nakon što je ruski as Andrej Aršavin morao da otkaže svoje učešće zbog zdravstvenih problema.\nIvanović još nigde nije zvanično objavio kraj karijere i povlačenje u igračku penziju. Poslednji klub za koji je nastupao bio je VBA u engleskoj Premijer ligi, ali ni čuveni fudbaler, ni engleski klub iz ove saradnje neće poneti lepe uspomene.\nIvanović je došao u severni deo Birmingema na poziv tadašnjeg menadžera Hrvata Slavena Bilića, ali kako je ekipa pravila loše rezultate tako je uprava odlučila da se poznatom treneru zahvali na saradnji i da sredinom decembra dovede Sema Alardajsa.\nIvanović je tokom igračke karijere nastupao u Ligi šampiona kao član Čelsija i ruskog Zenita. Sa Čelsijem je 2012. godine osvojio Ligu šampiona, a sledeće sezone je podigrao pehar pobednika Lige Evrope. Tada je u finalu protiv Benfike postigao pobedonosni gol za 2:1 u trećem minutu sudijske nadoknade vremena.\nOvog proleća je u rodnoj Sremskoj Mitrovici otvorio muzej koji je posvetio svojoj fudbalskoj karijeri iz čega su mnogi izvukli zaključak da je time stavio tačku na svoje dane u kopačkama.\nIvanović je nastupao za Srem, OFK Beograd, moskovsku Lokomotivu, Čelsi, Zenit i VBA.\nKatastrofa za Zvezdu: Bez jednog od najboljih igrača u ključnom meču sezone!\n„Srpski“ Hetafe produžio agoniju Atletika! Bilbao ne zna za pobedu više od mesec dana\nAndrej Aršavin branislav ivanovic Čelsi ceremonija žrebanja grupa u Ligi šampiona FK VBA


U Fond za sever Kosova prikupljeno oko 400.000 evra | KoSSev\nU Fond za sever Kosova prikupljeno oko 400.000 evra\nPetak 28. februar 2014, 12:37\nIzvor: Radio Kontakt plus (Tekst na srpskom u originalu preuzet sa www.radiokontaktplus.org)\nŠef Euleksa Bernd Borhart izjavio je da je do sada u Fond za sever Kosova prikupljeno oko 400.000 evra i da je borba protiv korupcije od najvišeg značaja.\nBorhart je Radiju Kontakt plus rekao da je do sada u Fond za sever Kosova prikupljeno do 400.000 evra i podsetio da su Euleksovi carinici i pripadnici granične policije prisutni na prelazima na severu Kosova.\nOsim toga prisutan je i video nadzor preko kojeg se prati šta se na tim prelazima dešava, rekao je Borhart komentarišući sumnje koje su izneli pojedini gradonačelnici sa severa Kosova u to da novac umesto u Fond završava negde drugo.\n"Vršili smo provere preko ovih kamera i do sada nismo otkrili ništa značajnije. To ne znači da nam je možda nešto promaklo i mi smo ljudi, ali znam da kosovska carina uzima ozbiljno ove navode,"- rekao je Borhart.\nOn je dodao da Euleks sada kosovsku carinu podržava oko kampanje u okviru koje se nastoje upoznati ljudi sa brojevima telefona preko kojih mogu uputiti poziv u vezi sa bilo kakvom prevarom koja se eventualno dešava na prelazima na severu Kosova.\n"Nastavićemo da radimo sa kosovskom carinom oko mera borbe protiv korupcije. Znate da se veliki deo budzeta finansira iz carinskih prihoda, tako da je borba protiv korupcije u ovoj oblasti od najvišeg značaja,"- poručio je Borhart.\nFond za razvoj severa Kosova je formiran na osnovu Briselskog sporazuma a u fond se slivaju dažbine koje se prikupljaju za robu koja iz centralne Srbije na sever Kosova stiže preko prelaza Jarinje i Brnjak.


“Gotovo je” / Brnabić: Stavili smo tačku na Rio Tinto u Srbiji | Starmo\nNaslovnica Region “Gotovo je” / Brnabić: Stavili smo tačku na Rio Tinto u Srbiji\nBeograd — Predsjednica Vlade Srbije Ana Brnabić izjavila je da je na današnjoj sjednici Vlade ukinuta uredba Vlade o prostornom planu područja posebne namjene za preradu minerala jadarit, kao i sve dozvole i uredbe u vezi sa kompanijom “Rio Tinto”.\n“Nudim da moj tim iz kabineta pomogne u analizi ako pomoć bude bila potrebna”, istakla je Brnabić, prenosi Patria.\nPrema njenim riječima, na sjednici je ukinuta odluka o obrazovanju Radne grupe za implementaciju projekta Jadar iz 2021. godine.\n“Ispunili smo sve zahtjeve ekoloških protesta i stavili tačku na Rio Tinto u Srbiji. Ovim je sve završeno, gotovo je i svi zahtjevi su ispunjeni”, navela je premijerka.\nPodsjetila je da je “Rio Sava Exploration”, kćerka kompanija “Rio Tinto” u Srbiji, u toj zemlji od 2004. godine kada je, kaže, dobila prvo rješenje kojim se dozvoljavaju istražne radnje u Srbiji.\n“Krenuli su u istraživanje, 2006. je izmijenjen zakon o rudarstvu kojim je uvedeno načelo kontinuiteta, koji govori da onaj koji istražuje ima pravo da eksploatiše, 2012. dobili su rješenje o izvođenju bušotina velikog prečnika i evo nas danas”, navela je Brnabić.\nBrnabić je dodala da Rio Tinto nije pružio dovoljno informacija.\nDodala je i da su ispunjeni svi zahtjevi lidera inicijative “Kreni-promijeni” Save Manojlovića.\n“Ispunili smo, ako mene pitate čak i neke njihove hirove, a ne samo zahtjeve i Savo Manojlović je to i potvrdio, mislila sam da je racionalan i kredibilan sagovornik, nažalost, imala sam priliku, koliko ovih dana, da se u to razočaram, gospodin Manojlović je pozvao na proteste iako je rekao da su ispunjeni zahtjevi, pa je pokrenuo narodnu inicijativu za izmjene i dopune zakona o rudarstvu. Po zakonu o referendumu i narodnoj inicijativi rok da se odgovori na narodnu inicijativu je 15 dana, meni djeluje kao razuman rok, ako je mislio da nije, mogao je da kaže da mu se odgovori u roku od 48 sati”, rekla je Brnabić.


MSF recenzije i rangiranje likova - Gaming-fans.com\nPOČETNA Marvel SF Recenzije i ocjene karaktera MSF-a\nKo su najbolji likovi u Marvel Strike Force? Kako najbolje iskoristiti specifične likove i frakcije zajedno? Gaming-fans.com sa zadovoljstvom pokreće sekciju za pregled karaktera za naš nedavno prošireni sadržaj Marvel Strike Force gde ćemo početi da se bavimo specifičnim kompletima za svakog MSF heroja i negativca. Ako ste se ikada zapitali kako da koristite određeni lik ili sa kojim biste ih uparili, pronašli ste odgovore. Pored toga, zahvaljujući velikom broju kreatora sadržaja za MSF, nastojaćemo da preispitamo rang liste vrhunskih Marvel Strike Force znakova svakog meseca kako bismo pomogli zajednici da zna ko se isplati pripremiti i koji tooni nisu.\nNajbolji likovi u Marvel Strike Force\nJuni 2019. - 10 najboljih MSF likova - lipanj 2019\nApril 2019 - Top 10 Free to Play Characters u MSF-u\nApril 2019 - Top MSF likovi za savez ratova\nFebruar 2019 - Top 10 MSF Characters - Februar 2019\nJanuar 2019 - Top 10 MSF Characters - Januar 2019


Otovrena gostujuća izložba Punktumi | Dunav Televizija\nNaslovna Vesti Kultura Otovrena gostujuća izložba Punktumi\nPunktumi – zbirka inostrane umjetnosti Muzeja savremene umjetnosti Republike Srpske, kojom se nastavlja uspešna višegodišnja saradnja dve muzejske ustanove predstavljena je Novosađanima u Galeriji Matice srpske.\nIzložba je projekat Muzeja savremene umjetnosti Republike Srpske iz Banja Luke. Osmišljena je i prvi put predstavljena javnosti 2018. godine, koju je Evropska komisija proglasila Godinom evropskog kulturnog nasleđa.\n„Ovo je važan događaj za Novi Sad, jer osim što nam predstavlja izuzetno vrednu zbirku raznorodnih umetničkih dela karakterističnih za jednu epohu, rezultat je kontinuirane kulturne saradnje dve zaista reprezentativne ustanove. Dobro je da je zaštita zajedničkog kulturnog nasleđa tako visoko kotirana u evropskim okvirima i da joj se pridaje zaslužena pažnja. Rad autora koji su zastupljeni u Zbirci inostrane umjetnosti Muzeja savremene umjetnosti Republike Srpske, je impresivan i siguran sam da će ova izložba probuditi veliko interesovanje publike. Kao Evropska prestonica kulture, Novi Sad je posebno zainteresovan za programe koji podrazumevaju umrežavanje i udruživanje na ostvarenju zajedničkog cilja. Onaj opšti i najviši, verujem, naš zajednički cilj je da kultura uvek bude spona koja približava, ujedinjuje i koja pokreće pozitivne promene“, naglasio je Član Gradskog veća za kulturu Dalibor Rožić.\nNa otvaranju su govorile upravnica Galerije Matice srpske dr Tijana Palkovljević Bugarski, direktorka Muzeja savremene umjetnosti Republike Srpske dr Sarita Vujković i istoričarka umetnosti prof. dr Lidija Merenik. Kako je saopšteno, Zbirka baštini dela značajnih evropskih autora čije je delovanje obeležilo evropsku umetničku scenu druge polovine XX veka, kao što su: Oto Pine, Ginter Iker i Hajnc Mak iz grupe „ZERO“, Fridensrajh Hundertvaser, Hans Hartung, Pjer Alešinski, Stenli Vilijem Hajter, Žan Mesažije, Zao Vu–Ki, Jase Tabući, Antonino Virduco, Alberto Bjazi, Gastone Biđi i mnogi drugi.\nSelekciju dela i postavku izložbe priredile su dr Lidija Merenik, profesorka sa Katedre za istoriju moderne umetnosti Filozofskog fakulteta u Beogradu, i Žana Vukičević, viša kustoskinja MSURS. Izložbu prati obimna publikacija koja donosi stručnu analizu čiji je autor prof. dr Lidija Merenik, kao i iscrpne biografske podatke o autorima koje je pripremila Žana Vukičević. Dizajn publikacije i celokupnog vizuelnog identiteta izložbe potpisuje Nemanja Mićević, dizajner MSURS. Realizaciju izložbe podržali su Gradska uprava za kulturu i Fondacija „Novi Sad 2021 – Evropska prestonica kulture“.\nPrethodni tekstPredsednik Vučić domaćin predsedniku Severne Makedonije\nSledeći tekstPirati kidnapovali sedam osoba – među njima i Srbi


Izložba rukotvorina Srce na dar – Plezir\nŽivotni stilJanuary 31, 2018\nIzložba rukotvorina Srce na dar\nTopla i vesela atmosfera, prijatna muzika i osamnaest rukotvoraca, dizajnera i kreativaca čekaju vas 4. februara u Laf baru u Cetinjskoj 15 na izložbi rukotvorina pod nazivom „Srce na dar”.\nNa izložbi, koja se organizuje povodom Dana zaljubljenjih i koja će trajati od 11 do 20 časova, biće izloženi unikatni radovi kreativaca i dizajnera, a među njima će se naći ručno izrađeni nakit, asesoari, odevni predmeti, ukrasi.\nŽelja organizatora i učesnika izložbe „Srce na dar” jeste da široj javnosti bliže približi umetnost, ručni rad i rukotvorine, ali i otkrije jedan novi, drugačiji, jedinstveni svet kreativaca koji ulažu napore da njihov rad bude vidljiviji na našim prostorima. Pored izložbe rukotvorina, posetioci će biti u prilici da uživaju u druženju sa kreativcima, razmeni ideja, ali i prijatnoj muzici u izvođenju gitariste Milana Jankovića.\nIzložbu „Srce na dar” organizuje Udruženje “Kreativna truba” u saradnji sa Laf barom i Gurmanskom vrećicom.\nTAGS: PlezirPlezir magazinrucni radSrce na dar


M. K. 24. novembra 2016. 16:46\nSpecijali sud u Beogradu osudio je danas na devet godina zatvora penzionisanog kapetana prve klase Gorana Mojovića zbog optužbi da je organizovao grupu koja je mahinacijama na Vojno medicinskoj akademiji zloupotrebama položaja i mahinacijama u Vojsci Srbije oštetila državni budžet za više desetina miliona dinara.\nOstali pripadnici grupe, kojih je ukupno 31 na optužnici, osuđeni su na kazne zatvora od dve godine, ili uslovne osude, a nekoliko njih je oslobođeno optužbi.\nOvo je prvostepena presuda, tako da odbrana kao i tužilaštvo imaju pravo da se žale Apelacionom sudu u Beogradu.\nOptužnica Tužilaštva za organizovani kriminal tereti optužene da su falsifikovanjem medicinske dokumentacije ostvarivali pravo na invalidsku zastitu, naknadu štete za učešće u borbenim dejstvima na teritoriji bivše SFRJ, ali u u postupcima rešavanja stambenog pitanja pripadnika nekadašnje JNA.\nKao pripadnici te grupe optuženi su lekari sa VMA, zaposleni u Odeljenju za stambene poslove i Odeljenju u Direkciji za imovinsko-pravne poslove Ministarstva odbrane, kao i bivši službenici u Vojsci Republike Srpske Krajine i Vojsci Republike Srpske.\nMojović je 2000. godine penzionisan po osnovu trajne nesposobnosti za vojnu službu, a protiv njega i ostalih optuženih pokrenuta je finansijska istraga zbog sumnje da je novcem od krivičnog dela kupio više stanova u Beogradu koji se vode na njega, ili članove njegove bliže familije, što je on na suđenju negirao.\nPrema optužnici, neki optuženi su novac dobijali na sudu, tražeći naknade pred Drugim opštinskim sudom u Beogradu, dok su drugi do sredstava dolazili tražeći naknade od Gradskog sekretarijata za socijalnu i dečju zaštitu.\nPo istim osnovama, dodeljen je i veći broj stanova, koji su kasnije otkupljivani i prodavani, a novac su delili međusobno.\nZa ovakve zloupotrebe korišćeni su lažni medicinski nalazi i falsifikovana dokumentacija.\nSumnja se da su pripadnici ove kriminalne grupe kontaktirali sa vojnicima nekadašnje JNA i VRSK, koji su učestvovali u ratu i koji su podnosili zahteve za dobijanje statusa ratnih vojnih invalida.\nZa njih su sačinjavana, kako se navodi, lažna uverenja o bolesti. Onima koji su tražili odštetu pred sudom u proseku je dodeljivano 1,5 miliona dinara.\nPrema onome što navodi tužilaštvo, oni optuženi koji su radili u Direkciji za imovinsko-pravne poslove Minostarstva odbrane nisu osporavali tužbene zahteve, a nisu izjavljivali ni pravne lekove protiv sudskih odluka koje su donete na štetu Republike Srbije.


SAD: Dogovor o finansiranju federalne vlade težak bilion dolara\nI. Đ. 1. maja 2017. 08:42\nRepublikanci i demokrate u američkom Kongresu postigli su u nedelju uveče dogovor o finansiranju federalne vlade koji predviđa troškove veće od bilion dolara, a kojim je predsedniku Donaldu Trampu uskraćeno finansiranje pograničnog zida i odbačeni rezovi popularnih domaćih programa.\nMeđutim, iako mu nisu odobrena sredstva za izgradnju zida duž granice s Meksikom niti njegov predlog o smanjenju sredstava na polju programa kao što su medicinska istraživanja i infrastruktura, Trampu je odobreno 12 milijardi dolara za jačanje vojske, prenosi danas AP.\nSinoć postignut dogovor podrazumeva finansiranje svakodnevnih operacija svake federalne agencije do septembra meseca.\nPomoćnici poslanika koji su učestvovali u pregovorima najavili su sporazum posle višenedeljnih pregovora, a očekuje se da će on biti objavljen danas.\nOvo je prvi značajan sporazum koji su demokratski i republikanski parlamentarci postigli otkako je Tramp otpočeo predsednički mandat, primećuje američka agencija.\nNjihovo uspešno glasanje će, takođe, otkloniti svaku preostalu opasnost od pada vlade, barem do 1. oktobra, kada će početi nova budžetska godina.\nTramp je podneo delimičan predlog za budžet 2018, obećavaši povećanje od 10 odsto za Pentagon, koje bi bilo finansirano smanjenjem finansiranja strane pomoći i drugih neodbrambenih programa, napominje AP.


ABA LIGA IZDALA SAOPŠTENJE POVODOM EKSPERTIZE SUĐENJA: Evo da li je Partizan OŠTEĆEN protiv Crvene zvezde – UDARNA VEST . rs\nČelnici regionalne ABA lige oglasili su se na zvaničnom sajtu takmičenja kroz saopštenje.\nLiga je tako reagovala posle ekspertize nezavisne sudijske komisije o greškama arbitara na drugoj utakmici finalne serije između Crvene zvezde i Partizana.\nU saopštenju regionalnog takmičenja navedeno je da je ekspertizom utvrđeno da su sudije zaista donele odluke na štetu Partizana.\n– Kako bi se razjasnila situacija sa suđenjem, do koje je došlo u završnim trenucima četvrte četvrtine druge utakmice finalne serije između Crvene zvezde i Partizana, ABA liga obaveštava javnost da je odluka sudija na deset sekundi pre kraja susreta, pri izvođenju drugog slobodnog bacanja igrača Matijasa Lesora bila pogrešna – stoji u saopštenju ABA lige, prenosi Kurir.\nČelnici ABA lige napominju da je analizu suđenja izvršila ekspertska sudijska komisija.\n– Prema proceni suđenja od strane Sudijske komisije ABA lige, sastavljene od tri člana, utakmica je okarakterisana kao teška za suđenje sa dosta teških situacija za suđenje, posebno kada su u pitanju kontakti između igrača. Tokom utakmice bilo je pogrešnih sudijskih odluka, što se pominje i u analizi, dodajući da je to stvar koja se dešava na svim utakmicama, ali ne bi trebalo da se dešava tako često. Nakon ekspertize Sudijske komisije ABA lige, konstatovano je da na 10 sekundi do kraja igre, pri izvođenju drugog slobodnog bacanja igrača Matijasa Lesora, nije bilo prekršaja prilikom izvođenja slobodnog bacanja. Lopta je dodirnula ivicu pre nego što je strelac dodirnuo liniju slobodnih bacanja ili ograničenu oblast. Dakle, odluka sudije je pogrešna – piše u saopštenju regionalnog takmičenja.\nabaliga, kkcrvenazvezda, kkpartizan, kosarka


LDP Negotin: 11.2011\nTRIBINA “PREOKRET” U NEGOTINU\n„Srbiji neće biti bolje ako neko izgradi most u Beogradu od 400 miliona evra ili ako od državnih para izdvoji 10 000 evra za otvaranje jednog radnog mesta. Takvim potezima političari poput Đilasa i Dinkića sakupljaju samo sitne poene za svoje stranke. Srbiji treba kompletna promena sistema, a to jedino može da se dogodi ako uđemo u Evropsku uniju“ – istakao je između ostalog Nenad Milić, zamenik predsednika Liberalno demokratske partije i narodni poslanik u Skupštini Republike Srbije na tribini „PREOKRET“ koja je održana juče u prepunoj Galeriji Doma kulture u Negotinu.\n„Suština „Preokreta“ jeste da se u Srbiju dovedu evropske vrednosti i sistem organizovane države. Da kada čovek ode kod lekara može da kupi lek, da mora da plati kaznu ako je učinio prekršaj, a ne da i dalje živimo na principu veza i zataškavanja. Sve ono od čega ova zemlja zavisi nalazi se u Evropskoj uniji, a 80 odsto ekonomske razmene je sa zemljama Evropske unije. Evropska društva nisu idealna, ali su to društva sa najuređenijom demokratijom i zato je put Srbije u Evropsku uniju jedino što može da nam pomogne da živimo bolje.“ – rekao je Milić i dodao - „Ono što nas razlikuje od zemalja u okruženju, jeste što je i pored političkih promena koje su se i kod njih dešavale, celo društvo imalo isti cilj, a to je ulazak u EU, što kod nas nije slučaj.“\nRadmila Gerov, kako je sama istakla, nije se na tribini obratila samo kao član Biroa Liberalno demokratske partije, već i kao građanin Negotina i Srbije. Ona se takođe osvrnula na susede u Bugarskoj i Rumuniji : „Pre dvadeset i više godina Rumunija i Bugarska su bile daleko iza nas. A pogledajte gde su sada kao punopravne članice Evropske unije. 9. decembra je dan kada će biti doneta odluka da li ćemo i mi krenuti njihovim stopama ili ćemo kao što i sada neki rade tražiti alternativu Evropi. Alternative nema, put ka Evropi je jedini put za Srbiju i za bolji život građana u Negotinu, Zaječaru, Boru, Nišu, Novom sadu, Beogradu, za bolji život građana cele Srbije.“\nPrisutnima se obratila i dr Gordana Radmanović, specijalista neurolog kao nestranačka ličnost koja je potpisala Deklaraciju „Srbija u Evropu Evropa u Srbiju“. Ona je istakla : „Potpisala sam ovu deklaraciju kao vanstranačka ličnost jer smatram da ideja Preokreta i sama deklaracija, ne treba da bude samo ideja Liberalno demokratske partije, već svih partija u Srbiji, a Evropska unija jedini put za Srbiju. Mnogo je naših sugrađana koji su iz svojih domova krenuli u Evropu i tamo se integrisali. Zašto su to morali da učine kao pojedinci, zar nije lakše da se cela Srbija intgeriše zajedno u Evropsku uniju.“\n„Zašto ja mislim da Srbiji treba PREOKRET? Zato što smatram da je to jedina opcija u ovom trenutku u Srbiji koja pokazuje način raskida sa pogrešnom politikom i daje pravac razvoja zemlje. Nikome od Vas sigurno, pa ni meni nije svejedno da li ćemo 9. decembra biti korak bliže Evropi ili ćemo još deceniju, dve, pet, možda i više grcati u prošlosti, možda nikada i ne postati deo Evropske unije. Deklaraciju sam potpisala i kao majka 13-to godišnjaka, pred kojim je život, pred kojim je budućnost i uopšte mi nije svejedno kakva će ona biti. Mladima se mora obezbediti da u gradu u kome su rođeni pronađu smisao za svoj život. Zato verujte i Vi kao I ja u ideju PREOKRETA, u ideju bolje, Evropske Srbije.” – istakla je dr Jasmina Jelenković, poverenik Liberalno demokratske partiije Negotin.\nОбјавио OO LDP Negotin у 01:11 Нема коментара:\nОзнаке: ooldp negotin, Preokret, tribina\nTRIBINA "PREOKRET"- SRBIJA U EVROPU EVROPA U SRBIJU\nPozivamo Vas da u utorak 29. novembra 2011. godine od 18 časova u Galeriji Doma kulture "Stevan Mokranjac" u Negotinu, prisustvujete tribini "PREOKRET", na kojoj će biti predstavljena Deklaracija "SRBIJA U EVROPU EVROPA U SRBIJU".\nNa tribini će govoriti Nenad Milić, zamenik predsednika Liberalno demokratske partije i narodni poslanik u Skupštini Republike Srbije.\nОбјавио OO LDP Negotin у 11:49 Нема коментара:\nPRIKUPLJANJE POTPISA PODRŠKE DEKLARACIJI „SRBIJU U EVROPU, EVROPU U SRBIJU“\nLiberalno demokratska partija Negotin počela je sa prikupljanjem potpisa za podršku Deklaraciji „SRBIJU U EVROPU, EVROPU U SRBIJU“.\nU subotu i nedelju, 19. i 20. novembra organizovani su štandovi za prikupljanje potpisa građana na Gradskom trgu, u Knez Mihajlovoj ulici, na Zelenoj pijaci i na Robnoj pijaci.\nŠtandovi su privukli veliku pažnju građana koji kao i mi iz Liberalno demokratske partije smatraju da je zalaganje za Srbiju u Evropi i Evropu u Srbiji, jedina ispravna i poštena politika pa je prikupljeno nekoliko stotina potpisa.\nGrađanima su deljeni flajeri sa tekstom Deklaracije „SRBIJU U EVROPU EVROPU U SRBIJU“, kao i propagandni materijal, a aktivisti Liberalno demokratske partije Negotin u direktom kontaktu upoznali su ih sa značajem Deklaracije.\nLiberalno demokratska partija Negotin nastaviće i dalje sa prikupljanjem potpisa podrške Deklaraciji, a tokom naredne nedelje, biće organizovani novi štandovi.\nОбјавио OO LDP Negotin у 23:06 Нема коментара:\nОзнаке: ooldp negotin, Preokret\nPrikupljanje potpisa za Deklaraciju Srbiju u Evropu, Evropu u Srbiju\nNaš odgovor na katastrofu kojom preti ujedinjeni antievropski front mora biti jasan, odlučan i snažan. Zato želimo da ujedinimo sve koji su za Srbiju u Evropi, okupljeni oko nje kao jedine ideologije koja danas predstavlja izbor zemlje. Sve naše razlike, sva naša razočaranja podredimo borbi za Srbiju u Evropskoj uniji. Sada je potrebna mobilizacija svih snaga protiv bede i zaostalosti.\nEvropa nam je prvi državni interes i zbog stotina hiljada građana Srbije koji žive i rade u njoj, i zbog toga što na to ogromno tržište izvozimo 80 odsto svega sto izvozimo, i zbog investicija i fondova, i zbog toga što je Evropa i sistem vrednosti kojem težimo i podrška i solidarnost u nevolji. Evropska unija nam je u antifašistickoj istoriji, u politici, ekonomiji i tehnologiji, kulturi i obrazovanju, u igri, u svemu.\nDeklaraciju Srbiju u Evropu, Evropu u Srbiju možete potpisati i putem interneta.\nPridružite nam se u borbi za Srbiju u Evropi i Evropu u Srbiji kao jedinoj ispravnoj i poštenoj politici.\nОбјавио OO LDP Negotin у 22:01 Нема коментара:\nОзнаке: deklaracija, ooldp negotin\nDeklaracija "Preokret - Srbiju u Evropu, Evropu u Srbiju"\nSvi mi, dobronamerni građani, borci za evropsku Srbiju od 9. marta do 5. oktobra, ogorčeni smo zbog mnogih proneverenih ciljeva. Posebno smo nezadovoljni zbog nepotrebnog i opasnog povlađivanja proevropske Vlade antievropskoj histeriji i strategiji da balvani sa dva carinska prelaza na severu Kosova blokiraju dobijanje statusa kandidata i datum početka pregovora o pristupanju Srbije Evropskoj uniji.\nU zemlji bez vremena, gubitak statusa kandidata ili kandidatura bez datuma pregovora značice samo jos jedno ubijanje normalne budućnosti, još jedno propadanje svega što je u Srbiji opstalo, jos jednu izolaciju na periferiji Evrope svih koji iz Srbije nisu pobegli.\nZa konfuziju u kojoj smo se našli najodgovornija je politika vlasti, koja je svojim kalkulisanjem i oklevanjem vrlo ozbiljno ugrozila evropsku orijentaciju društva i vitalne interese koji od nje zavise. Zato neka više niko ne očekuje da bez reči statiramo u obračunu koji se vodi protiv evropske Srbije. Mi danas ne možemo da uradimo poslove koje jedino može da uradi vlast. Oni koji vode Srbiju moraju da preuzmu odgovornost za njenu evropsku buducnost. Ukoliko se opredele za istinu, videće nas koji više ne možemo da čekamo, kako kroz minsko polje krčimo evropski put Srbiji koju oni vode.\nTužna je zemlja koja sebe trajno osuđuje na patnju kroz borbu koju vodi protiv sopstvene evropske buducnosti. Strašna je cena laži svih koji umanjuju težinu 9. decembra. Značaj tog datuma pred nama Srbija ne razume, kao što nije razumela pad Berlinskog zida ili posledice pristajanja na politiku rata i zlocina. Zato treba da se zna da će nas, ako ne odgovorimo istinom i demokratskom mobilizacijom, gore nego devedesetih godina, razoriti surovost ideje da Srbija moze bez Evrope.\nU Srbiji se taj decembarski dan dozivljava i kao pretnja i kao šansa. Kroz njega se prelamaju i naša prošlost i naša budućnost, i pozitivna i negativna energija Srbije. Uspesi i neuspesi, sreca i razočaranje, radosti i strahovi nase generacije. Zbog toga se svojim jasnim stavom o budućnosti zemlje moramo suprotstaviti političkoj hipnozi kojom se umanjuje stvarni znacaj Evrope za Srbiju. Nestaćemo u samoizolaciji koja nam se nudi kao častan odgovor na navodno nečasnu Evropu.\nNe smemo da se povlačimo pred lažima kojima se krije crna statistika Srbije. Mi smo najsiromašnije evropsko društvo, sa najmanjom platom i penzijom, najvećom stopom nezaposlenosti, najmanjim investicijama, najvećim rastom duga, najnefunkcionalnijim obrazovnim sistemom i najvećim odlivom mozgova u Evropi. To nije slika naših sposobnosti, nego cena pogrešne politike. Cena koja će rasti sve dok tu politiku ne napustimo.\nUžasno je što deo političkih, verskih, privrednih i kulturnih snaga u zemlji svoj interes prepoznaje u toj istorijski najdubljoj rupi u kojoj se možemo naći ako izgubimo evropsku budućnost. Mi imamo vlast, ali nemamo drzavu. U zemlji koja statira u evropskim integracijama nema posla dok vas "vlast" ne zaposli, nema sporta dok mu "vlast" ne predsedava, nema kulture bez pečata "vlasti", ni medija koje je "vlast" poštedela svoje uređivačke politike.\nDobro je što smo mi te realnosti svesni, i što smo spremni da borbom za evropsku Srbiju jasno kažemo u kakvom svetu želimo da živimo. Smisao vidimo samo u Srbiji promenjenih prioriteta, zemlji slobodnih građana koja je konačno pronašla mir sa sobom i susedima, društvu kojim vladaju pravo i efikasne institucije, zajednici koja ceni i podstiče znanje, rad i uspeh, razvija konkurenciju i otvara ekonomiju, modernizuje sve zaostalo. Samo tu ideju vreme može potvrditi kao pozitivnu viziju društva koje zna šta će sa sobom u 21. veku.\nDanas, kao zrelo društvo, sposobno da racionalno rasuđuje o sopstvenim interesima, treba da se okupimo oko ideje preokreta koja vodi Srbiju u Evropu. Moramo svojom snagom naterati zvaničnu politiku Srbije da donese neophodne odluke, promeni kosovski kurs, iskoristi najvecu šansu i ispuni najveću obavezu ove generacije.\nOdbijamo da se povlačimo i pravimo kompromise s antievropskim uzurpatorima naše budućnosti. Ne smemo i nemamo pravo da odstupimo pred istim idejama koje su nas devedesetih gurnule u krvavu avanturu, koja se okončala istorijski najvećim porazom Srbije i srpskog naroda. Mi smo završili u izbegličkim kolonama i redovima pred ambasadama zemalja u koje su nam otišli najbliži, dok je Srbija osramoćena zločinima koji su u njeno ime počinjeni prema drugim narodima i njoj samoj. Te snage su se sada ujedinile oko zajedničkog cilja, da podignu barikade na svim putevima koji nas vode ka Evropi. Zaklanjajući se iza parola kosovske nesreće, koju su oni skrivili, Evropu proglašavaju za neprijatelja Srbije i svih Srba na svetu, prizivaju novu nesreću na Kosovu i tragediju u Srbiji, ponovo raspiruju mržnju prema susedima i prete da ćemo biti lider novog haosa.\nNepriznavanjem kosovske istine i stvarnosti, ne menja se ni ta istina, ni ta stvarnost. Kosovo nije pod suverenitetom Srbije od rata ’99. i Kumanovske kapitulacije, nakon koje se Srbija s Kosova povukla. Zbog toga strategija "I EU i Kosovo" znaci ni EU ni Kosovo. Između evropskih država nema ni carinskih ni graničnih barijera, a naša Vlada, koja tvrdi da vodi Srbiju u Evropu, rizikuje da nam ta ista Evropa zatvori vrata zbog četvorice carinika na dva carinska prelaza. To niko ne može da razume, niti iko razuman u Srbiji može da razume Srbe koji Srbe na Kosovu hrane mržnjom prema Albancima sa kojima žive, pozivajući ih, sve češće, da na Kosovu opet prolivaju krv.\nSrbija mora da promeni politiku ako želi u Evropu. Umesto starih kosovskih parola, treba nam nova politička hrabrost. Društvo pokreću vredne ideje, baš kao što ga uništavaju falsifikati, u šta se pretvorila današnja kosovska politika vlasti. Potrebna nam je vizija Srbije koju će vreme potvrditi, a ne demantovati. Ideja koja treba da učini jasnim horizont koji stoji pred nama. Takvu viziju i ideju ne možemo dosegnuti ukoliko smo izvan Evrope, u stalnom sukobu i nesporazumu sa vodećim demokratskim državama sveta.\nZato verujemo da je borba za Srbiju u Evropi i Evropu u Srbiji jedina ispravna i poštena politika.\nZato Srbiji treba preokret!\nОбјавио OO LDP Negotin у 22:27 Нема коментара:\nОзнаке: deklaracija, Preokret\nTRIBINA "PREOKRET"- SRBIJA U EVROPU EVROPA U SRBIJ...\nPRIKUPLJANJE POTPISA PODRŠKE DEKLARACIJI „SRBIJU U...\nPrikupljanje potpisa za Deklaraciju Srbiju u Evrop...\nDeklaracija "Preokret - Srbiju u Evropu, Evropu u...


U susret novoj turističkoj sezoni: Kapsch TrafficCom isporučio je prvi sistem za elektronske vinjete u EU u Bugarskoj pre roka – Personal magazin\n•\tE-sistem za vinjete u istoriju šalje vinjete koje se lepe na prednje staklo\nKonzorcijum Kapsch Traffic Solutions isporučio je bugarskim vlastima popuno funkcionalan sistem za elektronske vinjete. Sistem je pušten u rad i isporučen dva meseca pre roka 17. decembra 2018. Potpuna funkcionalnost sistema potvrđena je u maju 2019, a bugarske vlasti su sistem prihvatile bez bilo kakvih primedbi.\nKapsch TrafficCom je proizvođač inteligentnih transportnih sistema u oblasti naplate, upravljanja saobraćajem, pametnog gradskog transporta, saobraćajne bezbednosti i sigurnosti i povezanih vozila. Svojim klijentima Kapsch TrafficCom nudi gotova rešenja, koja pokrivaju ceo lanac vrednosti klijenta, od komponenata i dizajna do implementacije i upravljanja sistemom. Mobilna rešenja koja nudi ova kompanija obezbeđuju bezbedniji, pouzdaniji, efikasniji i udobniji drumski saobraćaj u urbanim sredinama, kao i na auto putevima, istovremeno pomažući u smanjenju zagađenja.\nKompanija Kapsch TrafficCom je međunarodno priznati provajder inteligentnih transportnih sistema zahvaljujući velikom broju projekata čijem je uspešnom ostvarenju doprinela u preko 50 država širom sveta. Ova porodična kompanija, čije se sedište nalazi u Beču, je u 2017. godini proslavila i 125. godišnjicu razvoja i primene novih tehnologija za dobrobit svojih klijenata. Kao deo Kapsch Grupe, Kapsch TrafficCom ima predstavništva i filijale u preko 30 država, a takođe je i listirana na Prime Marketu Bečke berze od 2007. godine (tiker simbol KTCG). Kapsch TrafficCom ima preko 4.800 zaposlenih, a godišnji prihod kompanije u fiskalnoj 2016/17 godini iznosio je 648 miliona evra.\nU susret novoj turističkoj sezoni: Kapsch TrafficCom isporučio je prvi sistem za elektronske vinjete u EU u Bugarskoj pre roka was last modified: June 25th, 2019 by Redakcija


Jovanović podneo krivičnu prijavu protiv Vesića zbog turskih autobusa - Izazov\nJovanović podneo krivičnu prijavu protiv Vesića zbog turskih autobusa\nNovi magazin 12. septembra 2019. 11:20\nŠef odborničke grupe Saveza za Srbiju u Skupštini Beograda i potpredsednik Narodne stranke Nikola Jovanović danas je podneo krivičnu prijavu protiv zamenika gradonačelnika Gorana Vesića i gradskog sekretara za javni prevoz Jovice Vasiljevića zbog krivičnog dela nesavesno vršenje nadzora nad javnim saobraćajem.\n„Vesić i Vasiljević su odbijanjem da turske BMC autobuse pošalju na vanredni tehnički pregled, uprkos seriji neobjašnjenih incidenata, izložili Beograđane nepotrebnoj neizvesnosti i riziku“, rekao je Jovanović novinarima ispred Prvog osnovnog javnog tužilaštva u Beogradu, gde je predao krivičnu prijavu.\nJovanović je istakao da bi oko bezbednosti građana i normalnog javnog prevoza trebalo da postoji saglasnost vlasti i opozicije, ali da su gradski funkcioneri na čelu sa Vesićem „toliko ogrezli u korupciju, mržnju i bahatost“, da čak i u ovoj stvari ne žele da urade najnormalniju i najprirodniju stvar – provere autobuse koji „vrlo izgledno imaju određene tehničke probleme“.\n„Time stavljaju lične interese i kaprice iznad bezbednosti Beograđana, što ih čini počiniocima krivičnog dela i nedostojnim za bilo kakve javne funkcije“, naveo je Jovanović.\n„Bojim se da iza svega stoji strah Vesića da će potencijalno utvrđivanje sistemskog problema u BMC autobusima otvoriti dalje pitanje spornog tendera na kome su nabavljeni, kao i širu raspravu o katastrofalnom stanju u koje je doveo GSP“, rekao je Jovanović.\nSaša Radulović: Zahtev protesta da bude poništavanje falsifikovanih izbora\nKomemoracija u Potpčarima – minut ćutanja, molitva, cveće i sveće za stradale\nVremenska prognoza – 12. jul\nPočelo okupljanje građana na Trgu slobode, najavljena protestna šetnja\nSaša Radulović: Zahtev protesta da bude poništavanje falsifikovanih…\nKomemoracija u Potpčarima – minut ćutanja, molitva, cveće i sveće za…